qundao/data-zh-poetry huggingface dataset:
即事·其三
作者：李攀龙
朝代：明

懒嫚终疑傲，和光意远哉。元龙无客礼，方朔有仙才。疾苦褰帷过，风尘领郡来。那须论往事，作赋柏梁台。
即事·其二
作者：李攀龙
朝代：明

即今难授钺，谁可静胡尘。谈笑存能事，艰虞失众人。大军归掌握，王者自经纶。不复忧骄悍，如林护北辰。
即事·其二
作者：李攀龙
朝代：明

天涯看薄宦，何以异漂蓬。才岂分符后，名非荐疏中。黄尘霾落日，白羽插春风。闻道渔阳战，方论卫霍功。
即事·其四
作者：李攀龙
朝代：明

使者殊旁午，吾生自不辰。文章看长物，道路竟何人。寒食孤城外，襜帷大泽滨。那堪杨柳色，风雨傍行春。
即事·其四
作者：李攀龙
朝代：明

天子何神武，乘秋欲破胡。儒臣擐甲胄，大将解兵符。叱咤风云合，艰危日月扶。北瞻陵寝色，葱郁近皇都。
又作此问正甫
作者：李攀龙
朝代：明

上宫春色自何年，阿阁神房几洞天。囊里定携三秀草，怀中曾拟四愁篇。射牛汉迹今犹在，系马吴门似杳然。七十二家论祀典，还朝可奏圣人前。
双行缠
作者：李攀龙
朝代：明

朱丝葳蕤绳，是侬双行缠。绕腕结同心，傍人那得见。
发长安
作者：李攀龙
朝代：明

此处看春色，萧条客自禁。风尘为郡过，踪迹抱关深。不尽传经意，难言作赋心。故人多道路，薄宦有登临。
古意
作者：李攀龙
朝代：明

秋风西北起，吹我游子裳。浮云从何来，安知非故乡。萧萧胡马鸣，翩翩下枯桑。暮色入中原，飞蓬转战场。往路不可怀，行役自悲伤。新人一何好，年颇十五馀。本自贵家子，秦氏有名姝。故人行采桑，值我城南隅。颜色各精妙，手爪亦相如。故人工纨素，新人工笙竽。笙竽未讵央，纨素色已渝。人生无新故，夫婿自言殊。嶰阴有孤竹，常含千岁霜。截为雄鸣管，其音中清商。岂不在人耳，世已无凤皇。新声自一时，艳曲乱高倡。安得日相御，并坐君子堂。十五漳河女，出身邯郸庭。丝竹妙一世，纤手何泠泠。清商有馀悲，慷慨为新声。中曲若无人，含意已独明。知音难再遇，红妆日夜零。奋响发浮云，摧耳不能听。英英天上云，不照浊水泥。新婚日以亲，贱妾日以携。繁声出皓齿，妙舞生春姿。缟綦难为容，弃如秋草萎。念当羽翼乖，依依即路岐。良人无古欢，妾自中心知。中天起双阙，浮云出两宫。驰道挺其间，甲第罗西东。胡姬正当垆，邀客过新丰。朱唇含绿酒，纤爪扣青铜。堕髻似无意，绍绕一何工。眄睐正愁人，流纨动春风。双双羽林郎，翩翩五色骢。挟瑟上高楼，调丝方未终。胡鹰一何劲，北风一何高。朔方士马地，斗酒命同袍。穷冬蹙四野，大猎出临洮。荡石响深谷，烈火走平皋。边声中夜起，杀气常萧萧。积阴生战场，白日惨不消。草枯牛羊瘦，雪盛狐鼠骄。引领望交河，层冰正迢迢。
古意·其一
作者：李攀龙
朝代：明

秋风西北起，吹我游子裳。浮云从何来，安知非故乡。萧萧胡马鸣，翩翩下枯桑。暮色入中原，飞蓬转战场。往路不可怀，行役自悲伤。
古意·其七
作者：李攀龙
朝代：明

胡鹰一何劲，北风一何高。朔方士马地，斗酒命同袍。穷冬蹙四野，大猎出临洮。荡石响深谷，烈火走平皋。边声中夜起，杀气常萧萧。积阴生战场，白日惨不消。草枯牛羊瘦，雪盛狐鼠骄。引领望交河，层冰正迢迢。
古意·其三
作者：李攀龙
朝代：明

嶰阴有孤竹，常含千岁霜。截为雄鸣管，其音中清商。岂不在人耳，世已无凤皇。新声自一时，艳曲乱高倡。安得日相御，并坐君子堂。
古意·其二
作者：李攀龙
朝代：明

新人一何好，年颇十五馀。本自贵家子，秦氏有名姝。故人行采桑，值我城南隅。颜色各精妙，手爪亦相如。故人工纨素，新人工笙竽。笙竽未讵央，纨素色已渝。人生无新故，夫婿自言殊。
古意·其五
作者：李攀龙
朝代：明

英英天上云，不照浊水泥。新婚日以亲，贱妾日以携。繁声出皓齿，妙舞生春姿。缟綦难为容，弃如秋草萎。念当羽翼乖，依依即路岐。良人无古欢，妾自中心知。
古意·其六
作者：李攀龙
朝代：明

中天起双阙，浮云出两宫。驰道挺其间，甲第罗西东。胡姬正当垆，邀客过新丰。朱唇含绿酒，纤爪扣青铜。堕髻似无意，绍绕一何工。眄睐正愁人，流纨动春风。双双羽林郎，翩翩五色骢。挟瑟上高楼，调丝方未终。
古意·其四
作者：李攀龙
朝代：明

十五漳河女，出身邯郸庭。丝竹妙一世，纤手何泠泠。清商有馀悲，慷慨为新声。中曲若无人，含意已独明。知音难再遇，红妆日夜零。奋响发浮云，摧耳不能听。
古意寄德甫
作者：李攀龙
朝代：明

悠悠我行役，往路殊未央。春华不须臾，奄忽践严霜。安知疑与喻，风波起褰裳。浮云邈无所，游子依故乡。长当远别离，何必复彷徨。鸳鸯自踟蹰，黄鹄已翱翔。嘉会在俛仰，良时不可留。悲风自远至，大江以悠悠。中怀有白璧，千载为一投。飞龙双欲乖，胡马群相求。徘徊视四海，含意各未酬。念此平生亲，从彼浮云游。明月照我床，清风感重闱。遗书发怀袖，彷佛见容辉。古欢匪自今，游子当何依。千秋一高唱，岂独知音稀。莫言苦行役，极宴不如归。努力两黄鹂，为尔故乡飞。
古意寄德甫·其一
作者：李攀龙
朝代：明

悠悠我行役，往路殊未央。春华不须臾，奄忽践严霜。安知疑与喻，风波起褰裳。浮云邈无所，游子依故乡。长当远别离，何必复彷徨。鸳鸯自踟蹰，黄鹄已翱翔。
古意寄德甫·其三
作者：李攀龙
朝代：明

明月照我床，清风感重闱。遗书发怀袖，彷佛见容辉。古欢匪自今，游子当何依。千秋一高唱，岂独知音稀。莫言苦行役，极宴不如归。努力两黄鹂，为尔故乡飞。
古意寄德甫·其二
作者：李攀龙
朝代：明

嘉会在俛仰，良时不可留。悲风自远至，大江以悠悠。中怀有白璧，千载为一投。飞龙双欲乖，胡马群相求。徘徊视四海，含意各未酬。念此平生亲，从彼浮云游。
古诗后十九首
作者：李攀龙
朝代：明

行行万里馀，依依梦故乡。见君累长夜，携手立彷徨。寤言心尚尔，忽在天一方。越鸟东南飞，胡马鸣相望。眄睐人自好，弃捐人自老。徘徊亦何益，努力苦不早。思君度餐饭，岁月漫浩浩。慷慨即别离，故乡勿复道。摇摇车马客，依依燕赵女。沾沾倚筝立，交交夹窗语。盘盘高结出，飙飙巾带举。浮云忽自归，荡子漫无所。天寒锦衾薄，空床难独处。白石何历历，松柏何离离。人生天地间，一日不可知。斗酒无常置，良会无常期。沈吟厚与薄，为乐无乃迟。宛洛美游戏，冠带自相随。宫阙起云中，第宅罗四垂。王侯负贵气，佳客以盛衰。君但视车马，揽策振其绥。良会属今日，弹筝倚新声。唱苦令神伤，三变不可盈。中曲忽自置，踯躅一再行。欲因更促柱，难为听者情。人生局一世，悠悠终何成。要路多坎坷，先秋惨其荣。来者率如此，焉知千岁名。三五楼上女，徙倚当双扉。红妆妙一世，谁不揽容辉。弦歌入青云，新声亮所稀。千载为一弹，含意有馀哀。知音难再得，且复立徘徊。终日不成曲，零涕沾裳衣。三叹令人老，游子何时归。烛烛芙蓉花，擢擢采兰妇。怀袖忽已盈，馨香谁为有。秋草一以萎，此物难独久。驰情一水间，无因携素手。摇光加孟冬，北风何惨慄。寒至疏众星，蟾兔亦早缺。四时既潜移，遗迹独难列。不知空床下，蟋蟀安从出。宛洛多故人，厚者如胶漆。及其据要路，负我道非一。织女无成章，牵牛策不发。且复守贫贱，振翮各有日。浮云何冉冉，亦在南山阿。千里远徘徊，游子苦无家。昔我同门友，策马驱高车。两宫属眄睐，冠带日逶迤。致身及盛时，结附一何多。极宴累长夜，重闱发弦歌。白露忽以零，迫此蕙兰花。芳草随飙尘，谁能顾女萝。独鹄西北逝，逸响一何哀。念当生别离，欲去复徘徊。不惜寒气厉，但伤羽翼摧。我有鸳鸯绮，无衣谁为裁。眄眄织女星，当机理纨素。牵牛能几许，常为投杼误。纨素欲遗谁，终日西北顾。负轭复何时，轩车岁云暮。揽衣即河汉，踯躅不得度。高楼出西北，下有故乡道。浮云蔽天起，回飙响秋草。四时更相至，人生自着老。伤彼游子颜，戚戚难独好。携手不须臾，弃捐一何早。努力以为乐，泣涕复盈抱。东城属浮云，阿阁百馀尺。岁暮多悲风，游子衣裳薄。四野何萧条，所遇但遗迹。来者自为今，去者自为昔。盛年奄已衰，含意将安适。燕赵出名倡，红颜照宛洛。结束随时变，弦歌日相索。未弹理怀袖，若在远行客。弄指一何妙，列柱一何迫。驰情视双燕，飞入王侯宅。磊磊丘与坟，郁郁郭北地。白日松柏阴，悲风四面至。谁能黄泉下，永含未伸意。悠悠即长夜，千载一以弃。漫漫待明发，迢迢正遥寐。身世非胶漆，岂得常相寄。此物无贤愚，万岁更相致。神仙不可知，服食苦中置。美酒与佳人，携手行游戏。郭北一极望，徘徊安所如。新坟历历出，古墓附里闾。薪者踯躅歌，弃女回其车。白杨日夜疏，萧萧悲有馀。三岁去故乡，一字无素书。处世苦无见，孤生非所忧。高言唱同心，千载一相求。穷贱解胶漆，弃置衰交游。昔我同门友，上书哀王侯。明月皎夜光，踯躅不得投。迢迢月既望，白露被庭中。越女理前音，燕服罗清宫。交游自远方，文彩复无双。驾言出广陵，将以适曲江。聊慄此何气，揽观不可穷。帷车蔽日下，万马悲回风。水力率已至，神物难为容。秉意属南山，浩荡惟所从。上客变其度，陈唱谁与同。极命以成章，娱乐良未终。孟冬风已厉，揽衣有馀叹。独宿知夜长，远客知天寒。河汉直双阙，皎若素与纨。黄鹄从西南，孤飞正漫漫。一鸣缓中带，再鸣沾玉颜。游子不可听，令君中道还。所以生别离，慷慨亮为难。客从洛浦至，遗我合欢衾。中有长相思，缘以结同心。芙蓉发文彩，鸳鸯厉哀吟。游子正无衣，天气复已阴。故人此属意，徘徊独至今。皎皎罗帷月，揽之有馀辉。寤言守长夜，依依未能归。故乡无不可，道路亦何为。客行各有怀，谁知我心悲。出门一以望，浩荡沾裳衣。
古诗后十九首·其一
作者：李攀龙
朝代：明

行行万里馀，依依梦故乡。见君累长夜，携手立彷徨。寤言心尚尔，忽在天一方。越鸟东南飞，胡马鸣相望。眄睐人自好，弃捐人自老。徘徊亦何益，努力苦不早。思君度餐饭，岁月漫浩浩。慷慨即别离，故乡勿复道。
古诗后十九首·其七
作者：李攀龙
朝代：明

摇光加孟冬，北风何惨慄。寒至疏众星，蟾兔亦早缺。四时既潜移，遗迹独难列。不知空床下，蟋蟀安从出。宛洛多故人，厚者如胶漆。及其据要路，负我道非一。织女无成章，牵牛策不发。且复守贫贱，振翮各有日。
古诗后十九首·其三
作者：李攀龙
朝代：明

白石何历历，松柏何离离。人生天地间，一日不可知。斗酒无常置，良会无常期。沈吟厚与薄，为乐无乃迟。宛洛美游戏，冠带自相随。宫阙起云中，第宅罗四垂。王侯负贵气，佳客以盛衰。君但视车马，揽策振其绥。
古诗后十九首·其九
作者：李攀龙
朝代：明

独鹄西北逝，逸响一何哀。念当生别离，欲去复徘徊。不惜寒气厉，但伤羽翼摧。我有鸳鸯绮，无衣谁为裁。
古诗后十九首·其二
作者：李攀龙
朝代：明

摇摇车马客，依依燕赵女。沾沾倚筝立，交交夹窗语。盘盘高结出，飙飙巾带举。浮云忽自归，荡子漫无所。天寒锦衾薄，空床难独处。
古诗后十九首·其五
作者：李攀龙
朝代：明

三五楼上女，徙倚当双扉。红妆妙一世，谁不揽容辉。弦歌入青云，新声亮所稀。千载为一弹，含意有馀哀。知音难再得，且复立徘徊。终日不成曲，零涕沾裳衣。三叹令人老，游子何时归。
古诗后十九首·其八
作者：李攀龙
朝代：明

浮云何冉冉，亦在南山阿。千里远徘徊，游子苦无家。昔我同门友，策马驱高车。两宫属眄睐，冠带日逶迤。致身及盛时，结附一何多。极宴累长夜，重闱发弦歌。白露忽以零，迫此蕙兰花。芳草随飙尘，谁能顾女萝。
古诗后十九首·其六
作者：李攀龙
朝代：明

烛烛芙蓉花，擢擢采兰妇。怀袖忽已盈，馨香谁为有。秋草一以萎，此物难独久。驰情一水间，无因携素手。
古诗后十九首·其十
作者：李攀龙
朝代：明

眄眄织女星，当机理纨素。牵牛能几许，常为投杼误。纨素欲遗谁，终日西北顾。负轭复何时，轩车岁云暮。揽衣即河汉，踯躅不得度。
古诗后十九首·其十一
作者：李攀龙
朝代：明

高楼出西北，下有故乡道。浮云蔽天起，回飙响秋草。四时更相至，人生自着老。伤彼游子颜，戚戚难独好。携手不须臾，弃捐一何早。努力以为乐，泣涕复盈抱。
古诗后十九首·其十七
作者：李攀龙
朝代：明

孟冬风已厉，揽衣有馀叹。独宿知夜长，远客知天寒。河汉直双阙，皎若素与纨。黄鹄从西南，孤飞正漫漫。一鸣缓中带，再鸣沾玉颜。游子不可听，令君中道还。所以生别离，慷慨亮为难。
古诗后十九首·其十三
作者：李攀龙
朝代：明

磊磊丘与坟，郁郁郭北地。白日松柏阴，悲风四面至。谁能黄泉下，永含未伸意。悠悠即长夜，千载一以弃。漫漫待明发，迢迢正遥寐。身世非胶漆，岂得常相寄。此物无贤愚，万岁更相致。神仙不可知，服食苦中置。美酒与佳人，携手行游戏。
古诗后十九首·其十九
作者：李攀龙
朝代：明

皎皎罗帷月，揽之有馀辉。寤言守长夜，依依未能归。故乡无不可，道路亦何为。客行各有怀，谁知我心悲。出门一以望，浩荡沾裳衣。
古诗后十九首·其十二
作者：李攀龙
朝代：明

东城属浮云，阿阁百馀尺。岁暮多悲风，游子衣裳薄。四野何萧条，所遇但遗迹。来者自为今，去者自为昔。盛年奄已衰，含意将安适。燕赵出名倡，红颜照宛洛。结束随时变，弦歌日相索。未弹理怀袖，若在远行客。弄指一何妙，列柱一何迫。驰情视双燕，飞入王侯宅。
古诗后十九首·其十五
作者：李攀龙
朝代：明

处世苦无见，孤生非所忧。高言唱同心，千载一相求。穷贱解胶漆，弃置衰交游。昔我同门友，上书哀王侯。明月皎夜光，踯躅不得投。
古诗后十九首·其十八
作者：李攀龙
朝代：明

客从洛浦至，遗我合欢衾。中有长相思，缘以结同心。芙蓉发文彩，鸳鸯厉哀吟。游子正无衣，天气复已阴。故人此属意，徘徊独至今。
古诗后十九首·其十六
作者：李攀龙
朝代：明

迢迢月既望，白露被庭中。越女理前音，燕服罗清宫。交游自远方，文彩复无双。驾言出广陵，将以适曲江。聊慄此何气，揽观不可穷。帷车蔽日下，万马悲回风。水力率已至，神物难为容。秉意属南山，浩荡惟所从。上客变其度，陈唱谁与同。极命以成章，娱乐良未终。
古诗后十九首·其十四
作者：李攀龙
朝代：明

郭北一极望，徘徊安所如。新坟历历出，古墓附里闾。薪者踯躅歌，弃女回其车。白杨日夜疏，萧萧悲有馀。三岁去故乡，一字无素书。
古诗后十九首·其四
作者：李攀龙
朝代：明

良会属今日，弹筝倚新声。唱苦令神伤，三变不可盈。中曲忽自置，踯躅一再行。欲因更促柱，难为听者情。人生局一世，悠悠终何成。要路多坎坷，先秋惨其荣。来者率如此，焉知千岁名。
叶舍人
作者：李攀龙
朝代：明

舍人家世称儒素，供奉班联起居注。仙郎尽识凤凰毛，父老相传骢马步。当日兰台抗疏还，读书高卧柳亭山。至今犹忆张文纪，年少官微犯帝颜。闻君夜入蓬莱直，归梦时时动秋色。翰染金茎彩露寒，庐开玉树青天逼。回首南云春事繁，浮丘峰下小桃源。他时摇艇新安水，坐把江花醉故园。
同元美与子相公实分赋怀太山得钟字柬顺甫
作者：李攀龙
朝代：明

域内名山有岱宗，侧身东望一相从。河流晓挂天门树，海色秋高日观峰。金箧何人探汉策，白云千载护秦封。向来信宿藤萝外，杖厎西风万壑钟。
同元美与诸比部早夏城南放舟
作者：李攀龙
朝代：明

岂悟风尘客，还能汗漫游。天涯唯短发，海内此扁舟。宦迹清时劣，人才画省优。百年浑绿醑，一日且沧洲。最怜行役久，为乐未言疲。自起投车辖，长歌覆羽卮。江湖青雀舫，僚友白云司。醒后惊相问，佯狂信有之。谁为河朔饮，吾愿罄交驩。杯动沧波色，舟空白日寒。题诗溪鸟过，岸帻野人看。不是江湖兴，风尘此道难。落日维舟好，君其问水滨。举觞遥送鸟，倚树醉看人。各负诗无敌，翻惊会有神。明朝在城郭，骑马共风尘。春归兴不孤，胜地此相呼。公等称词伯，余将混酒徒。山光含浩荡，秋意飒江湖。乐事关穷达，浮生敢自诬。言寻韦杜曲，与客放船行。树影含衣动，溪光逼酒清。狂来出真态，醉里见浮生。所以山公后，寥寥达者名。
同元美与诸比部早夏城南放舟·其一
作者：李攀龙
朝代：明

岂悟风尘客，还能汗漫游。天涯唯短发，海内此扁舟。宦迹清时劣，人才画省优。百年浑绿醑，一日且沧洲。
同元美与诸比部早夏城南放舟·其三
作者：李攀龙
朝代：明

谁为河朔饮，吾愿罄交驩。杯动沧波色，舟空白日寒。题诗溪鸟过，岸帻野人看。不是江湖兴，风尘此道难。
同元美与诸比部早夏城南放舟·其二
作者：李攀龙
朝代：明

最怜行役久，为乐未言疲。自起投车辖，长歌覆羽卮。江湖青雀舫，僚友白云司。醒后惊相问，佯狂信有之。
同元美与诸比部早夏城南放舟·其五
作者：李攀龙
朝代：明

春归兴不孤，胜地此相呼。公等称词伯，余将混酒徒。山光含浩荡，秋意飒江湖。乐事关穷达，浮生敢自诬。
同元美与诸比部早夏城南放舟·其六
作者：李攀龙
朝代：明

言寻韦杜曲，与客放船行。树影含衣动，溪光逼酒清。狂来出真态，醉里见浮生。所以山公后，寥寥达者名。
同元美与诸比部早夏城南放舟·其四
作者：李攀龙
朝代：明

落日维舟好，君其问水滨。举觞遥送鸟，倚树醉看人。各负诗无敌，翻惊会有神。明朝在城郭，骑马共风尘。
同元美赋得寒字
作者：李攀龙
朝代：明

秋风华发相得，落日青山自寒。薄宦何如浊酒，故人谁在长安。
同子与登湖上台
作者：李攀龙
朝代：明

大漠苍苍鸿雁回，中原极目思悠哉。白云双阙湖边出，落日西山树杪来。词客百年相对酒，秋阴万里共登台。侧身戎马过逢地，城柝朝闻角暮哀。
同张滑县登清风楼
作者：李攀龙
朝代：明

层楼落日倚蹉跎，明府高轩载酒过。槛外秋阴开大陆，帘前树色散漳河。关门紫气临燕满，风雨青山入晋多。我醉欲裁王粲赋，故园戎马近如何。
同徐吴二子弘法寺台眺望
作者：李攀龙
朝代：明

摇落偏惊祗树林，白云鸿雁亦萧森。何知潘鬓淹郎署，但许燕山壮客心。欲雨诸陵来朔气，西风千里动秋阴。悲哉联璧登高赋，徙倚荒台见古今。
同生曲
作者：李攀龙
朝代：明

盛时不再逢，百岁一何促。愿以南山松，秉作夜游烛。蟋蟀空局促，人命安可为。但当饮美酒，醉即蒿里歌。
同生曲·其一
作者：李攀龙
朝代：明

盛时不再逢，百岁一何促。愿以南山松，秉作夜游烛。
同生曲·其二
作者：李攀龙
朝代：明

蟋蟀空局促，人命安可为。但当饮美酒，醉即蒿里歌。
同皇甫缮部寒夜城南咏月
作者：李攀龙
朝代：明

片月挂遥岑，层城曳素阴。寒分宫树净，影落御沟深。结冷悲征笛，匀霜上捣砧。西园芳宴后，白雪复谁吟。
同皇甫缮部寒夜城南咏月
作者：李攀龙
朝代：明

片月挂遥岑，层城曳素阴。寒分宫树净，影落御沟深。结冷悲羌笛，匀霜上捣砧。西园芳宴后，白雪复谁吟？
同许右史游南山寺宿天井寺
作者：李攀龙
朝代：明

古寺马蹄前，荒山断复连。阶危孤石倒，厓响乱泉悬。乔木堪知午，回峰半隐天。不因许玄度，谁此得攀缘。
君子行
作者：李攀龙
朝代：明

君子美百行，维日服厥衷。车奔不易度，火灭不改容。垢言一生口，盥漱难为工。金多徒自秽，重名挠直躬。幸勿少须臾，无替功乃崇。九渊可浮游，所患溺愚蒙。
吴使君自建宁移邵武
作者：李攀龙
朝代：明

十载徘徊侍从群，铜符更向七闽分。且疑落魄终迁客，也自风流一使君。五马忽惊龙渚气，双轓犹画幔亭云。已知才子官难起，无那吴郎雅好文。
吴使君自邵武之高州
作者：李攀龙
朝代：明

先朝五子结交情，一日青云满凤城。汉主怜才金作署，楚臣能赋玉为名。已应龙自延津起，那更珠还合浦生。直置壮游消不得，才兼迁客重纵横。中原五马日騑騑，岭外翻传俗吏稀。逐客也须常作好，使君安见远游非。庶无疾病堪乘兴，况有登临可当归。漂泊秋风同一叶，几时还向洛城飞。
吴使君自邵武之高州·其一
作者：李攀龙
朝代：明

先朝五子结交情，一日青云满凤城。汉主怜才金作署，楚臣能赋玉为名。已应龙自延津起，那更珠还合浦生。直置壮游消不得，才兼迁客重纵横。
吴使君自邵武之高州·其二
作者：李攀龙
朝代：明

中原五马日騑騑，岭外翻传俗吏稀。逐客也须常作好，使君安见远游非。庶无疾病堪乘兴，况有登临可当归。漂泊秋风同一叶，几时还向洛城飞。
吴舍人丧内
作者：李攀龙
朝代：明

楚妃色殊众，不独下堂悲。鼓瑟潇湘夜，秋云未可持。河流双露掌，月出万年枝。属有将雏曲，能无泣凤池。可怜御沟水，见此白头吟。病客思江郡，词臣在上林。春风动花树，秋月散清砧。唯有陵阳泪，知君抱玉心。
吴舍人丧内·其一
作者：李攀龙
朝代：明

楚妃色殊众，不独下堂悲。鼓瑟潇湘夜，秋云未可持。河流双露掌，月出万年枝。属有将雏曲，能无泣凤池。
吴舍人丧内·其二
作者：李攀龙
朝代：明

可怜御沟水，见此白头吟。病客思江郡，词臣在上林。春风动花树，秋月散清砧。唯有陵阳泪，知君抱玉心。
呈大司寇何公
作者：李攀龙
朝代：明

汉臣韦氏有玄成，旧德中朝曳履声。督部曾持沧海节，总戎亲破绿林兵。重瞻执法临天座，自失流言荷帝情。千载云蒸龙变日，更期文剑署高名。
周象贤明府明卿门人属感明卿放逐因赠明府
作者：李攀龙
朝代：明

金马风流汉主恩，一时冠盖尽王孙。不知泽畔行吟日，那得周郎却在门。
和余德甫江上杂咏
作者：李攀龙
朝代：明

城下春江绕户斜，谁开三径俯龙沙。客携彭泽先生酒，人指南州孺子家。一剑寒光摇北斗，西山秋色送云霞。只今海内无同调，高枕从君老物华。
和右史悼儿篇
作者：李攀龙
朝代：明

赋罢人传绝妙辞，争如细柳乱轻丝。那知此日千行泪，并拂秋风洒雁池。月出梁园授简迟，赋成宾客更相疑。如何照乘珠无恙，却得精光异往时。飒飒秋风木叶飞，丹阳长史一沾衣。自怜犹在人间住，玉斧蓬莱去不归。
和右史悼儿篇·其一
作者：李攀龙
朝代：明

赋罢人传绝妙辞，争如细柳乱轻丝。那知此日千行泪，并拂秋风洒雁池。
和右史悼儿篇·其三
作者：李攀龙
朝代：明

飒飒秋风木叶飞，丹阳长史一沾衣。自怜犹在人间住，玉斧蓬莱去不归。
和右史悼儿篇·其二
作者：李攀龙
朝代：明

月出梁园授简迟，赋成宾客更相疑。如何照乘珠无恙，却得精光异往时。
和吴太常南楼烟雨之作
作者：李攀龙
朝代：明

南楼迢递俯丹梯，烟雨萧条拂槛低。越徼层阴千里合，吴门春树万家迷。江流欲动帆樯外，山色才分睥睨西。一自不斋多暇日，新诗谁与醉同题。
和周公瑕猗兰篇兼呈元美
作者：李攀龙
朝代：明

玉指红颜拥上春，劳君一顾落梁尘。当时解赠同心句，汉省风流在几人。
和子与留别
作者：李攀龙
朝代：明

别酒故人同，留诗古寺中。唯应湖上竹，一为起清风。结客五陵东，相邀入汉宫。但携龙剑往，不必问雌雄。
和子与留别·其一
作者：李攀龙
朝代：明

别酒故人同，留诗古寺中。唯应湖上竹，一为起清风。
和子与留别·其二
作者：李攀龙
朝代：明

结客五陵东，相邀入汉宫。但携龙剑往，不必问雌雄。
和子与过访平原道中值雪二首时按察楚中
作者：李攀龙
朝代：明

九河风色报褰帷，道入平原雨雪迟。天欲并传梁苑赋，君今试和郢中词。凭陵尺素光犹动，缥缈扁舟兴可知。况值如渑春酒熟，好来投辖未须疑。平原日映北风斜，飞雪偏随刺史车。明月更投公子邑，金门何处侍臣家。绨袍忽自生春色，彩翰纷然拥落花。为报袁安高卧起，齐宫上客有田巴。
和子与过访平原道中值雪二首时按察楚中·其一
作者：李攀龙
朝代：明

九河风色报褰帷，道入平原雨雪迟。天欲并传梁苑赋，君今试和郢中词。凭陵尺素光犹动，缥缈扁舟兴可知。况值如渑春酒熟，好来投辖未须疑。
和子与过访平原道中值雪二首时按察楚中·其二
作者：李攀龙
朝代：明

平原日映北风斜，飞雪偏随刺史车。明月更投公子邑，金门何处侍臣家。绨袍忽自生春色，彩翰纷然拥落花。为报袁安高卧起，齐宫上客有田巴。
和李明府春日驰恋庭闱之作
作者：李攀龙
朝代：明

百里弦歌太岱东，美人为政复谁同。河阳县里花常满，北海樽中酒不空。制锦还看成丽句，裁斑忽忆舞春风。何妨问寝凭双舄，拟送王乔入汉宫。
和梁宪使过密咏天仙宫白松
作者：李攀龙
朝代：明

孤根一托蕊珠宫，不与苕华粉黛同。夜暗龙鳞衔自照，天清鹤影望来空。条封姑射千秋雪，盖拥兰台万里风。非为子云能作赋，谁知玉树本青葱。轩辕宫里试新妆，缥缈连枝入帝乡。玉骨不缘能化石，冰肌那得便生香。只愁明月销为水，更恐清阴凝作霜。巫峡瑶姬元素质，却令云雨污衣裳。玉女窗前手自栽，遥分海色向蓬莱。唯应七圣襄城过，曾见三花少室开。地迥流光通粉署，天寒老干倚霜台。悬知的有千年露，欲献须君作赋才。
和梁宪使过密咏天仙宫白松·其一
作者：李攀龙
朝代：明

孤根一托蕊珠宫，不与苕华粉黛同。夜暗龙鳞衔自照，天清鹤影望来空。条封姑射千秋雪，盖拥兰台万里风。非为子云能作赋，谁知玉树本青葱。
和梁宪使过密咏天仙宫白松·其三
作者：李攀龙
朝代：明

玉女窗前手自栽，遥分海色向蓬莱。唯应七圣襄城过，曾见三花少室开。地迥流光通粉署，天寒老干倚霜台。悬知的有千年露，欲献须君作赋才。
和梁宪使过密咏天仙宫白松·其二
作者：李攀龙
朝代：明

轩辕宫里试新妆，缥缈连枝入帝乡。玉骨不缘能化石，冰肌那得便生香。只愁明月销为水，更恐清阴凝作霜。巫峡瑶姬元素质，却令云雨污衣裳。
和殿卿咏梅篇
作者：李攀龙
朝代：明

忽报探梅句，深知水部贤。空梁流汉月，寒色动江天。影落青樽里，花生彩笔前。新妆萦素练，白雪洒繁弦。南国书堪寄，春风病独怜。更惭清思减，不及兔园篇。
和殿卿春日梁园即事
作者：李攀龙
朝代：明

梁园高会花开起，直至落花犹未已。春花着酒酒自美，丈人但饮醉即休。才到花前无白头，红颜相劝若为留。春风何处不花开，何处花开不看来，看花何处好空回。
和殿卿白云亭醉歌
作者：李攀龙
朝代：明

狂杀王门客，空亭日啸歌。那知珠履散，自爱白云多。短发明秋水，长裾曳芰荷。独怜枚叟在，不复厌婆娑。
和殿卿神通寺见贻之作
作者：李攀龙
朝代：明

花宫留妙唱，綵笔遍高僧。说法从初起，谈诗出上乘。五言争刻烛，一字了传灯。玄度前身是，风流益可凭。
和聂仪部明妃曲
作者：李攀龙
朝代：明

青海长云万里秋，琵琶一曲泪先流。六宫多少良家子，不到沙场不解愁。玉门关外起秋风，双鬓萧条傍转蓬。怪得红颜零落尽，春光只在合欢宫。天山雪后北风寒，抱得琵琶马上弹。曲罢不知青海月，徘徊犹作汉宫看。燕支山下几回春，坐使蛾眉误此身。二八汉宫含笑入，一时红粉更无人。
和聂仪部明妃曲·其一
作者：李攀龙
朝代：明

青海长云万里秋，琵琶一曲泪先流。六宫多少良家子，不到沙场不解愁。
和聂仪部明妃曲·其三
作者：李攀龙
朝代：明
体裁：诗

天山雪后北风寒，抱得琵琶马上弹。曲罢不知青海月，徘徊犹作汉宫看。
和聂仪部明妃曲·其二
作者：李攀龙
朝代：明

玉门关外起秋风，双鬓萧条傍转蓬。怪得红颜零落尽，春光只在合欢宫。
和聂仪部明妃曲·其四
作者：李攀龙
朝代：明

燕支山下几回春，坐使蛾眉误此身。二八汉宫含笑入，一时红粉更无人。
和荅殿卿冬日招饮田间
作者：李攀龙
朝代：明

白眼风尘一酒卮，吾徒岂足傲当时。城中年少空相慕，说着高阳纵不知。白云湖上北风寒，茅屋萧条两鹖冠。我自能怜华不注，推窗君试雪中看。
和荅殿卿冬日招饮田间·其一
作者：李攀龙
朝代：明

白眼风尘一酒卮，吾徒岂足傲当时。城中年少空相慕，说着高阳纵不知。
和荅殿卿冬日招饮田间·其二
作者：李攀龙
朝代：明

白云湖上北风寒，茅屋萧条两鹖冠。我自能怜华不注，推窗君试雪中看。
和许史秋日玉函观
作者：李攀龙
朝代：明

瑶台十二玉阑干，月出名花映掌寒。自是仙人君不信，只今谁得醉中看。青鸟翩翩锦字通，玉箫秋冷玉函宫。情知洞里如花女，共指风流许侍中。
和许史秋日玉函观·其一
作者：李攀龙
朝代：明

瑶台十二玉阑干，月出名花映掌寒。自是仙人君不信，只今谁得醉中看。
和许史秋日玉函观·其二
作者：李攀龙
朝代：明

青鸟翩翩锦字通，玉箫秋冷玉函宫。情知洞里如花女，共指风流许侍中。
和许右史初度村兴之作
作者：李攀龙
朝代：明

一瓢春酒望青天，谁识箕山武仲贤。我亦颍阳饮牛客，犹堪击壤共尧年。
和许右史寄怀曾水部之作
作者：李攀龙
朝代：明

右史怀人弄彩毫，华阳秋送白云高。遥知水部开椷处，不独钟山照锦袍。鸿书摇落度江来，为忆风流许掾才。曾是支公门下客，秋光偏在雨花台。
和许右史寄怀曾水部之作·其一
作者：李攀龙
朝代：明

右史怀人弄彩毫，华阳秋送白云高。遥知水部开椷处，不独钟山照锦袍。
和许右史寄怀曾水部之作·其二
作者：李攀龙
朝代：明

鸿书摇落度江来，为忆风流许掾才。曾是支公门下客，秋光偏在雨花台。
和许长史玉函宫携妓
作者：李攀龙
朝代：明

玉函宫里列红颜，美酒清尊醉不还。春色自应天上好，那嗔长史出人间。清都花发彩云深，片月高悬玉树林。此夕应逢秦女醉，新诗偷得凤箫吟。
和许长史玉函宫携妓·其一
作者：李攀龙
朝代：明

玉函宫里列红颜，美酒清尊醉不还。春色自应天上好，那嗔长史出人间。
和许长史玉函宫携妓·其二
作者：李攀龙
朝代：明

清都花发彩云深，片月高悬玉树林。此夕应逢秦女醉，新诗偷得凤箫吟。
和许长史筝伎篇
作者：李攀龙
朝代：明

君不闻秦筝多慢声，平台女儿新长成。家本邯郸行步好，生年十三指爪清。安得此双弦索手，那能独酌高阳酒。正值倾囊无俸钱，将来换马还肯否。自从解赠同心结，不惜樽前香腕折。几回玉柱雁池飞，春愁散作梁园雪。合就罗敷陌上桑，含颦一啭发中堂。遥知华发王门客，纵是风流也断肠。
和题郭山人五岳游囊杂录 其一 五岳图
作者：李攀龙
朝代：明

远游何所佩，五岳真形图。怪尔烟霞里，精光互有无。
和题郭山人五岳游囊杂录 其三 衲
作者：李攀龙
朝代：明

夜投东林寺，北风雪大作。扪虱对山僧，衲衣不堪着。
和题郭山人五岳游囊杂录 其二 杖
作者：李攀龙
朝代：明

十载相携处，白云知几重。莫经葛陂道，风雨去为龙。
和题郭山人五岳游囊杂录 其五 锄
作者：李攀龙
朝代：明

百草各争芳，兰生讵能那。朅来深谷中，我锄还自荷。
和题郭山人五岳游囊杂录 其六 觚
作者：李攀龙
朝代：明

醉来市上眠，我觚不离手。本是高阳徒，逢人时乞酒。
和题郭山人五岳游囊杂录 其四 瓢
作者：李攀龙
朝代：明

山中无供养，时复饭胡麻。不是桃源水，何人漱落花。
和题郭山人五岳游囊杂录·五岳图
作者：李攀龙
朝代：明

远游何所佩，五岳真形图。怪尔烟霞里，精光互有无。十载相携处，白云知几重。莫经葛陂道，风雨去为龙。夜投东林寺，北风雪大作。扪虱对山僧，衲衣不堪着。山中无供养，时复饭胡麻。不是桃源水，何人漱落花。百草各争芳，兰生讵能那。朅来深谷中，我锄还自荷。醉来市上眠，我觚不离手。本是高阳徒，逢人时乞酒。
和马丈见送巡海之作
作者：李攀龙
朝代：明

楼船遥指越王城，万里波涛按部行。门下有人惟说剑，江南何处不谈兵。长缨我愧山东妙，铜柱君悬海外名。忽讶天台霞色起，开椷彩笔更纵横。
和马侍御赋得飞来双白鹤
作者：李攀龙
朝代：明

三花珠树五云开，海上双飞白鹤来。借问分行栖玉署，何如对舞映霜台。月明华表联翩起，雪满缑山并驾回。万里只今谁比翼，仙禽原自不群才。
和魏使君扶侍游太山
作者：李攀龙
朝代：明

中天詄荡敞天门，上帝楼台拱帝孙。五马并临吴观重，诸峰独让丈人尊。秦松忽借苍颜驻，海日遥衔紫气屯。可道黄河看似带，须知西北是昆崙。
咏古
作者：李攀龙
朝代：明

帝作大唐歌，八伯奏卿云。钟石兴麓野，人声一以论。日月发光华，烂然星具陈。沈璧十二渚，岱宗乃于禋。是时辟四门，穆穆咸所宾。绥绥涂山狐，九尾不自多。我往求平定，念子无室家。明发兴岳庭，乃身参洪波。宗疏事则裒，祝融扬英华。玉牒沐日月，素书出江河。江水一何沛，薄大趣归处。朝周过故墟，宫室生禾黍。伤彼西山士，采薇自相茹。千载睹逸诗，斯人乃高举。白云出山陵，乃在天一方。东土既已洽，徂西聊倘佯。虎豹自为群，乌鹊列成行。惟帝立嘉命，诸夏发其祥。愿言顾见女，中心以翱翔。刊石树弇兹，千载遥相望。杲杲炽日羽，施施掩飙斿。我车既已写，四马亦孔柔。射夫率原隰，君子循方舟。杨柳囊其鲜，鹿豕填相求。多士自允异，燕乐成王猷。驾言徂东郊，出洛朝诸侯。白石粲南山，赪鲤丽沧浪。单衣裁及骭，缊缕远从商。夜中起饭牛，任车自所将。爝火辟列星，上客烂生光。疾歌一不闻，何谓伯与王。菀彼中林乌，拚飞不集枯。齿牙一为猾，公子良见图。矫矫上天龙，雾雨既已敷。子推独耆乾，草莽空号呼。悬书下宫门，绵山聊与娱。庄王搆曾台，乃与云梦邻。东延洞庭石，涔阳激清津。赵魏方幸祸，况此狼虎秦。谏者七十二，枕藉以前陈。时非一耕夫，三楚讫无人。因知沮溺流，用即社稷臣。驾言九皋泽，揽彼渐水台。罘罳蔽荆岑，绝流曲池隈。婉彼三楚士，谏猎纡其才。大雨忽盈河，疾风西北来。洪潦起滔天，陨雹激以雷。商梁正绥立，仆夫行告哀。孤虚无妄设，荧惑谅为灾。帝德眷荒淫，欲去此徘徊。文驷陈大庭，膰肉宿所脩。群婢一以盛，君子乃见咻。孰谓彼妇口，于中可优游。蟪蛄遂盈耳，凤兮当何求。斧柯不在手，龟山郁绸缪。翱翔七十国，交辙奸诸侯。狄水衍其波，罔济非无舟。驾言从吾好，还辕息我陬。忽忽岁已莫，太台役方作。太上美遨游，禾黍未能穫。滞穗满甫田，风雨殚零落。相国一沾襟，罢酒不为乐。贪吏常苦富，廉吏常苦贫。不见孙叔敖，其子行负薪。五霸相代兴，主烈难为臣。令名有遗封，馀财喜没人。寝丘虽言恶，千载功无湮。阖闾为无道，厥欲如蛇豕。荐食视上国，乃政从楚起。昭王在草泽，群臣不复纪。使者哭秦庭，七日未得理。入郢既已甚，丘陇行见箠。感兹告急言，誓彼同袍士。贤臣亦多术，存亡尤独美。吴王既栖越，出游包山湖。道逢一丈人，邀我洞庭隅。灵墟发深藏，中有神禹书。大文秘天地，乃传百六初。金简歊浮云，玉宇回璇枢。科斗不可辨，鸟迹互盘纡。精华一以泄，厌气直国庐。顾见二室颠，三石方扶疏。薛公得冯驩，门下知者谁。十日居传舍，乃问客所为。先生惟一剑，弹铗何其悲。授室缔高国，驱车出中逵。主人意已厌，同列宁见推。田文既失位，倾身与持危。片言悟齐主，复相名益垂。奇士多侮世，藏用匪可窥。中春阳和起，嘉观临四方。刻石颂功德，从臣纪攸长。上以献泰成，下威六暴彊。郡县乃作始，经纬不踰行。荐号立大义，昭设咸有章。濯俗谅已美，刑名非恒常。鞭箠出顽夫，二世寻灭亡。
咏古·其一
作者：李攀龙
朝代：明

帝作大唐歌，八伯奏卿云。钟石兴麓野，人声一以论。日月发光华，烂然星具陈。沈璧十二渚，岱宗乃于禋。是时辟四门，穆穆咸所宾。
咏古·其七
作者：李攀龙
朝代：明

菀彼中林乌，拚飞不集枯。齿牙一为猾，公子良见图。矫矫上天龙，雾雨既已敷。子推独耆乾，草莽空号呼。悬书下宫门，绵山聊与娱。
咏古·其三
作者：李攀龙
朝代：明

江水一何沛，薄大趣归处。朝周过故墟，宫室生禾黍。伤彼西山士，采薇自相茹。千载睹逸诗，斯人乃高举。
咏古·其九
作者：李攀龙
朝代：明

驾言九皋泽，揽彼渐水台。罘罳蔽荆岑，绝流曲池隈。婉彼三楚士，谏猎纡其才。大雨忽盈河，疾风西北来。洪潦起滔天，陨雹激以雷。商梁正绥立，仆夫行告哀。孤虚无妄设，荧惑谅为灾。帝德眷荒淫，欲去此徘徊。
咏古·其二
作者：李攀龙
朝代：明

绥绥涂山狐，九尾不自多。我往求平定，念子无室家。明发兴岳庭，乃身参洪波。宗疏事则裒，祝融扬英华。玉牒沐日月，素书出江河。
咏古·其五
作者：李攀龙
朝代：明

杲杲炽日羽，施施掩飙斿。我车既已写，四马亦孔柔。射夫率原隰，君子循方舟。杨柳囊其鲜，鹿豕填相求。多士自允异，燕乐成王猷。驾言徂东郊，出洛朝诸侯。
咏古·其八
作者：李攀龙
朝代：明

庄王搆曾台，乃与云梦邻。东延洞庭石，涔阳激清津。赵魏方幸祸，况此狼虎秦。谏者七十二，枕藉以前陈。时非一耕夫，三楚讫无人。因知沮溺流，用即社稷臣。
咏古·其六
作者：李攀龙
朝代：明

白石粲南山，赪鲤丽沧浪。单衣裁及骭，缊缕远从商。夜中起饭牛，任车自所将。爝火辟列星，上客烂生光。疾歌一不闻，何谓伯与王。
咏古·其十
作者：李攀龙
朝代：明

文驷陈大庭，膰肉宿所脩。群婢一以盛，君子乃见咻。孰谓彼妇口，于中可优游。蟪蛄遂盈耳，凤兮当何求。斧柯不在手，龟山郁绸缪。翱翔七十国，交辙奸诸侯。狄水衍其波，罔济非无舟。驾言从吾好，还辕息我陬。
咏古·其十一
作者：李攀龙
朝代：明

忽忽岁已莫，太台役方作。太上美遨游，禾黍未能穫。滞穗满甫田，风雨殚零落。相国一沾襟，罢酒不为乐。
咏古·其十三
作者：李攀龙
朝代：明

阖闾为无道，厥欲如蛇豕。荐食视上国，乃政从楚起。昭王在草泽，群臣不复纪。使者哭秦庭，七日未得理。入郢既已甚，丘陇行见箠。感兹告急言，誓彼同袍士。贤臣亦多术，存亡尤独美。
咏古·其十二
作者：李攀龙
朝代：明

贪吏常苦富，廉吏常苦贫。不见孙叔敖，其子行负薪。五霸相代兴，主烈难为臣。令名有遗封，馀财喜没人。寝丘虽言恶，千载功无湮。
咏古·其十五
作者：李攀龙
朝代：明

薛公得冯驩，门下知者谁。十日居传舍，乃问客所为。先生惟一剑，弹铗何其悲。授室缔高国，驱车出中逵。主人意已厌，同列宁见推。田文既失位，倾身与持危。片言悟齐主，复相名益垂。奇士多侮世，藏用匪可窥。
咏古·其十六
作者：李攀龙
朝代：明

中春阳和起，嘉观临四方。刻石颂功德，从臣纪攸长。上以献泰成，下威六暴彊。郡县乃作始，经纬不踰行。荐号立大义，昭设咸有章。濯俗谅已美，刑名非恒常。鞭箠出顽夫，二世寻灭亡。
咏古·其十四
作者：李攀龙
朝代：明

吴王既栖越，出游包山湖。道逢一丈人，邀我洞庭隅。灵墟发深藏，中有神禹书。大文秘天地，乃传百六初。金简歊浮云，玉宇回璇枢。科斗不可辨，鸟迹互盘纡。精华一以泄，厌气直国庐。顾见二室颠，三石方扶疏。
咏古·其四
作者：李攀龙
朝代：明

白云出山陵，乃在天一方。东土既已洽，徂西聊倘佯。虎豹自为群，乌鹊列成行。惟帝立嘉命，诸夏发其祥。愿言顾见女，中心以翱翔。刊石树弇兹，千载遥相望。
哭公实
作者：李攀龙
朝代：明

逝矣梁公实，清时隐汉关。扁舟浮大海，健笔志名山。岂悟风流尽，犹言洗沐还。文章憎白发，服食误红颜。禅草来天上，玄经出世间。纵为华表鹤，羽翮已难攀。客有燕山至，传君丧海隅。含香情不厌，辟谷事还迂。词翰家长技，经纶国大儒。天心曾尔辈，雪涕自吾徒。精气乘朱鸟，浮生过白驹。所悲无旧物，此道失前驱。实沈其尔祟，单阏乃为灾。偃蹇非关病，文章未尽才。他人纷项领，之子渺尘埃。白日中原堕，高秋大海回。自逢双鹤至，谁叱五羊来。欲挂延陵剑，风雷不可开。一虚郎署问，竟负帝乡期。此日名堪定，千秋事可知。赋宁为异物，人已不同时。垂白君应妒，还丹我自疑。橐装高卧尽，椎结旧游悲。坐识藏舟理，行令荷锸随。从此微言绝，何当大梦醒。人间矜意气，地下斗精灵。虚室还生白，遗编竟杀青。浮名流景过，夫子望秋零。同舍悲离索，投诗哭杳冥。山阳风雨夜，邻笛未堪听。岭南秋惨淡，海上日萧森。不王衣冠气，云亡雅颂音。操斤臣质少，题柱主恩深。此物何陵替，斯人乃陆沈。众方疲道路，尔欲久山林。所以生刍赠，终难托素心。
哭公实·其一
作者：李攀龙
朝代：明

逝矣梁公实，清时隐汉关。扁舟浮大海，健笔志名山。岂悟风流尽，犹言洗沐还。文章憎白发，服食误红颜。禅草来天上，玄经出世间。纵为华表鹤，羽翮已难攀。
哭公实·其三
作者：李攀龙
朝代：明

实沈其尔祟，单阏乃为灾。偃蹇非关病，文章未尽才。他人纷项领，之子渺尘埃。白日中原堕，高秋大海回。自逢双鹤至，谁叱五羊来。欲挂延陵剑，风雷不可开。
哭公实·其二
作者：李攀龙
朝代：明

客有燕山至，传君丧海隅。含香情不厌，辟谷事还迂。词翰家长技，经纶国大儒。天心曾尔辈，雪涕自吾徒。精气乘朱鸟，浮生过白驹。所悲无旧物，此道失前驱。
哭公实·其五
作者：李攀龙
朝代：明

从此微言绝，何当大梦醒。人间矜意气，地下斗精灵。虚室还生白，遗编竟杀青。浮名流景过，夫子望秋零。同舍悲离索，投诗哭杳冥。山阳风雨夜，邻笛未堪听。
哭公实·其六
作者：李攀龙
朝代：明

岭南秋惨淡，海上日萧森。不王衣冠气，云亡雅颂音。操斤臣质少，题柱主恩深。此物何陵替，斯人乃陆沈。众方疲道路，尔欲久山林。所以生刍赠，终难托素心。
哭公实·其四
作者：李攀龙
朝代：明

一虚郎署问，竟负帝乡期。此日名堪定，千秋事可知。赋宁为异物，人已不同时。垂白君应妒，还丹我自疑。橐装高卧尽，椎结旧游悲。坐识藏舟理，行令荷锸随。
哭子相
作者：李攀龙
朝代：明

故园秋色广陵间，闽海悠悠自不还。纵使芜城愁易老，那能长客武夷山。清秋不尽客依依，梦里闽天挂剑归。莫向延平津口度，恐惊风雨二龙飞。扬子江寒月影孤，秋风吹落射阳湖。故人欲洒临江泪，湖上明珠竟有无。大江千里日滔滔，秋色遥看入梦劳。莫道故人枚叔少，悲君已厌广陵涛。
哭子相·其一
作者：李攀龙
朝代：明

故园秋色广陵间，闽海悠悠自不还。纵使芜城愁易老，那能长客武夷山。
哭子相·其三
作者：李攀龙
朝代：明

扬子江寒月影孤，秋风吹落射阳湖。故人欲洒临江泪，湖上明珠竟有无。
哭子相·其二
作者：李攀龙
朝代：明

清秋不尽客依依，梦里闽天挂剑归。莫向延平津口度，恐惊风雨二龙飞。
哭子相·其四
作者：李攀龙
朝代：明

大江千里日滔滔，秋色遥看入梦劳。莫道故人枚叔少，悲君已厌广陵涛。
哭陶侍御
作者：李攀龙
朝代：明

伏柱称仙吏，弹冠即诤臣。逢时随八彦，揽辔属东巡。抗疏惟安汉，危言屡借秦。宠光回造化，正色上星辰。梦已摧高翼，灾非批逆鳞。孤台遥向夜，五柳黯伤春。白鹤还来客，青骢岂避人。朝廷存折槛，道路指埋轮。击隼才何健，神羊气不驯。分阴空自惜，浮世转难陈。风裁登车罢，霜华挂剑新。群乌哀就老，列柏采为薪。郁郁匡君意，飘飘出使身。庐山彭泽外，落日九江滨。
善哉行
作者：李攀龙
朝代：明

来日难期，少合多离。今日相乐，不醉何为。寥寥北堂，哀竹苦丝。短歌裂耳，慷慨以悲。白日云没，秉烛继之。何昼何夜，迨我盛时。烹肥击鲜，斗酒自随。安知王乔，八公者谁。促坐行觞，交属所私。百年如寄，当复何疑。慊慊惜费，智者所嗤。计会有无，将以奚遗。巢父洁身，天下为污。四岳九官，而无匹夫。傅说筑岩，维时商实。爰立作相，不俟终日。尚避海滨，二老是丽。既载后车，三圣所师。仲未伯齐，三逐何鄙。生有父母，知有鲍子。伯阳犹龙，和光同尘。刍狗万物，圣而不仁。丘明修辞，古之国工。纵横六经，化裁与同。干木偃息，大魏以藩。式则闭门，迫则踰垣。庄周非人，蓬累而行。逍遥弄世，乃称达生。
善哉行·其一
作者：李攀龙
朝代：明

来日难期，少合多离。今日相乐，不醉何为。寥寥北堂，哀竹苦丝。短歌裂耳，慷慨以悲。白日云没，秉烛继之。何昼何夜，迨我盛时。烹肥击鲜，斗酒自随。安知王乔，八公者谁。促坐行觞，交属所私。百年如寄，当复何疑。慊慊惜费，智者所嗤。计会有无，将以奚遗。
善哉行·其二
作者：李攀龙
朝代：明

巢父洁身，天下为污。四岳九官，而无匹夫。傅说筑岩，维时商实。爰立作相，不俟终日。尚避海滨，二老是丽。既载后车，三圣所师。仲未伯齐，三逐何鄙。生有父母，知有鲍子。伯阳犹龙，和光同尘。刍狗万物，圣而不仁。丘明修辞，古之国工。纵横六经，化裁与同。干木偃息，大魏以藩。式则闭门，迫则踰垣。庄周非人，蓬累而行。逍遥弄世，乃称达生。
四时子夜歌
作者：李攀龙
朝代：明

春鸟既集渚，春花复著林。高台不可望，春色荡侬心。绮窗媚初月，罗帐褰春风。欢复自顾虑，崎岖当奈侬。三伏天雨火，郎但笼窗坐。何处汲寒浆，金瓶井中堕。婉伸华簟上，不下葳蕤钥。郎君已自前，罗衣那及著。庭含明月光，蟋蟀入床语。独自理寒衣，秋风动砧杵。荧荧斜月辉，累累清露垂。中宵不还卧，徘徊独为谁。郎从何处来，重袍那如水。酒无沙糖味，为他沃寒尔。北风振枯林，严霜杀百草。欢不与时竞，独向相思老。
四时子夜歌·其一
作者：李攀龙
朝代：明

春鸟既集渚，春花复著林。高台不可望，春色荡侬心。
四时子夜歌·其七
作者：李攀龙
朝代：明

郎从何处来，重袍那如水。酒无沙糖味，为他沃寒尔。
四时子夜歌·其三
作者：李攀龙
朝代：明

三伏天雨火，郎但笼窗坐。何处汲寒浆，金瓶井中堕。
四时子夜歌·其二
作者：李攀龙
朝代：明

绮窗媚初月，罗帐褰春风。欢复自顾虑，崎岖当奈侬。
四时子夜歌·其五
作者：李攀龙
朝代：明

庭含明月光，蟋蟀入床语。独自理寒衣，秋风动砧杵。
四时子夜歌·其八
作者：李攀龙
朝代：明

北风振枯林，严霜杀百草。欢不与时竞，独向相思老。
四时子夜歌·其六
作者：李攀龙
朝代：明

荧荧斜月辉，累累清露垂。中宵不还卧，徘徊独为谁。
四时子夜歌·其四
作者：李攀龙
朝代：明

婉伸华簟上，不下葳蕤钥。郎君已自前，罗衣那及著。
团扇郎
作者：李攀龙
朝代：明

白团扇。明月入君怀，清光满流盼。霜雪散炎天，是侬歌始变。合欢自一时，秋风欢不见。
圆砚效徐庾体
作者：李攀龙
朝代：明

片石分云出，良工向月删。自疑临璧水，谁为缩壶山。洗墨沉金镜，呵冰断玉环。画眉京兆妇，纤指曲池间。
地驱乐歌
作者：李攀龙
朝代：明

萧萧条条，风雨漂摇。饿杀鹪鹩，撑杀䲭鸮。倦鸟不飞，非无羽翼。贫女不嫁，非无颜色。枕郎右臂，郎侧向左。看郎颜色，似不在我。宛转郎怀，坐郎左膝。郎有它人，不自今日。
塘上行
作者：李攀龙
朝代：明

塘上双鸳鸯，芙蓉翳其阴。不自行仁义，何能知妾心。青蝇一堕耳，琴瑟难为音。新人入宫时，意已无同衾。君子在万里，颜色安可任。念妾平生时，岂谓有中路。新人断流黄，故人断纨素。新人种兰苕，故人种桂树。新人操阳春，故人操白露。新人日以驩，故人日以悲。浮云顾我庭，北风动我帷。恩爱傥中还，皓首以为期。
塞上曲四首送元美
作者：李攀龙
朝代：明

燕山寒影落高秋，北折榆关大海流。马上白云随汉使，不知何处不堪愁。汉兵围合左贤王，吹角千山夜有霜。君试狐奴城上听，岂堪秋色满渔阳。西出居庸大漠开，胡尘遥暗白登台。愁看塞上萧条色，落日秋风万里来。白羽如霜出塞寒，胡烽不断接长安。城头一片西山月，多少征人马上看。
塞上曲四首送元美·其一
作者：李攀龙
朝代：明

燕山寒影落高秋，北折榆关大海流。马上白云随汉使，不知何处不堪愁。
塞上曲四首送元美·其三
作者：李攀龙
朝代：明

西出居庸大漠开，胡尘遥暗白登台。愁看塞上萧条色，落日秋风万里来。
塞上曲四首送元美·其二
作者：李攀龙
朝代：明

汉兵围合左贤王，吹角千山夜有霜。君试狐奴城上听，岂堪秋色满渔阳。
塞上曲送元美
作者：李攀龙
朝代：明
体裁：七言绝句

白羽如霜出塞寒，胡烽不断接长安。城头一片西山月，多少征人马上看。
夏日东村卧病
作者：李攀龙
朝代：明

平生偏伏枕，睱日是抽簪。病著青山色，愁高白雪音。云霄悬出处，踪迹间浮沉。不必名俱毁，方知二仲心。放歌知帝力，纵饮见天真。綵笔风云老，青樽日月新。诗惊啖蔗客，酒让采薇人。即使妨幽事，何须傍隐沦。自甘成独往，谁复病相怜。金尽论交地，囊馀解摈篇。清斋芳药饵，华发媚林泉。不必忧生事，深耕种秫田。不谓幽栖处，还堪抱膝吟。大云千里驻，片雨二湖阴。暑逼藤萝浅，凉生栝柏深。鲍山终日在，知己愧黄金。未同疏雨至，勿剪夏云繁。片华樽前出，双流树杪翻。红颜辞上国，白眼入中原。慢世吾何敢，风尘且避喧。拂衣先达怪，高枕故人疑。世路衡门左，轩车负郭迟。少年誇解事，薄俗讳言诗。何处堪遥集，悠悠未有期。每逢河朔饮，辄忆广陵涛。起色含佳句，流光逼浊醪。兴缘知己尽，名岂罢官高。髀肉看如此，何论长二毛。空林风雨过，潇洒一樽开。看竹俄蠲疾，漂蓬敢负才。杜门辞问字，落日罢登台。不是怜嵇阮，谁堪把臂来。夜半忽风雨，层楼四望孤。雷盘华不注，电划大明湖。云雾连屏叠，蛟龙抱剑呼。飞扬天地意，垂老见吾徒。何物子虚赋，深承汉主知。一逢杨得意，千载遂同时。谏猎功名薄，为郎日月私。閒居堪避事，称病足逶迤。更阅人间语，谁堪出处同。江湖星自客，词赋日犹工。物色馀争席，生涯见转蓬。延陵皮相士，竟失被裘翁。白头明日事，君不见交情。千载论知己，中原命友生。青云高病色，沧海傍诗名。一为弹冠误，徒令国士轻。
夏日东村卧病·其一
作者：李攀龙
朝代：明

平生偏伏枕，睱日是抽簪。病著青山色，愁高白雪音。云霄悬出处，踪迹间浮沉。不必名俱毁，方知二仲心。
夏日东村卧病·其七
作者：李攀龙
朝代：明

每逢河朔饮，辄忆广陵涛。起色含佳句，流光逼浊醪。兴缘知己尽，名岂罢官高。髀肉看如此，何论长二毛。
夏日东村卧病·其三
作者：李攀龙
朝代：明

自甘成独往，谁复病相怜。金尽论交地，囊馀解摈篇。清斋芳药饵，华发媚林泉。不必忧生事，深耕种秫田。
夏日东村卧病·其九
作者：李攀龙
朝代：明

夜半忽风雨，层楼四望孤。雷盘华不注，电划大明湖。云雾连屏叠，蛟龙抱剑呼。飞扬天地意，垂老见吾徒。
夏日东村卧病·其二
作者：李攀龙
朝代：明

放歌知帝力，纵饮见天真。綵笔风云老，青樽日月新。诗惊啖蔗客，酒让采薇人。即使妨幽事，何须傍隐沦。
夏日东村卧病·其五
作者：李攀龙
朝代：明

未同疏雨至，勿剪夏云繁。片华樽前出，双流树杪翻。红颜辞上国，白眼入中原。慢世吾何敢，风尘且避喧。
夏日东村卧病·其八
作者：李攀龙
朝代：明

空林风雨过，潇洒一樽开。看竹俄蠲疾，漂蓬敢负才。杜门辞问字，落日罢登台。不是怜嵇阮，谁堪把臂来。
夏日东村卧病·其六
作者：李攀龙
朝代：明

拂衣先达怪，高枕故人疑。世路衡门左，轩车负郭迟。少年誇解事，薄俗讳言诗。何处堪遥集，悠悠未有期。
夏日东村卧病·其十
作者：李攀龙
朝代：明

何物子虚赋，深承汉主知。一逢杨得意，千载遂同时。谏猎功名薄，为郎日月私。閒居堪避事，称病足逶迤。
夏日东村卧病·其十一
作者：李攀龙
朝代：明

更阅人间语，谁堪出处同。江湖星自客，词赋日犹工。物色馀争席，生涯见转蓬。延陵皮相士，竟失被裘翁。
夏日东村卧病·其十二
作者：李攀龙
朝代：明

白头明日事，君不见交情。千载论知己，中原命友生。青云高病色，沧海傍诗名。一为弹冠误，徒令国士轻。
夏日东村卧病·其四
作者：李攀龙
朝代：明

不谓幽栖处，还堪抱膝吟。大云千里驻，片雨二湖阴。暑逼藤萝浅，凉生栝柏深。鲍山终日在，知己愧黄金。
夏日同元美子与子相天宁寺送别公实
作者：李攀龙
朝代：明

晏坐人天近，清斋僧夏深。出门成远道，驻马向祗林。益愧风尘色，相看湖海心。惠休能怨别，为拟碧云吟。西域黄金地，南讹大火天。赠言回白雪，寒色动青莲。幻迹抽簪外，浮名把袂前。古今皆涕泪，去住各风烟。
夏日同元美子与子相天宁寺送别公实·其一
作者：李攀龙
朝代：明

晏坐人天近，清斋僧夏深。出门成远道，驻马向祗林。益愧风尘色，相看湖海心。惠休能怨别，为拟碧云吟。
夏日同元美子与子相天宁寺送别公实·其二
作者：李攀龙
朝代：明

西域黄金地，南讹大火天。赠言回白雪，寒色动青莲。幻迹抽簪外，浮名把袂前。古今皆涕泪，去住各风烟。
夏日同元美子与集子相宅
作者：李攀龙
朝代：明

佳客堪常见，幽期暑亦过。披襟度风雨，把酒出星河。懒拙元相藉，文章敢自多。夜深忘白羽，玉树倚蹉跎。
夏日同元美徐子旋贾守准刘子成集张氏园亭得谈字
作者：李攀龙
朝代：明

共载杯中物，聊停尘外骖。路人终白眼，世事岂清谈。高枕夏云出，空亭斜照含。竹间有流水，可以漱馀酣。
夏日张茂才见枉林园
作者：李攀龙
朝代：明

残书开积雨，高枕对重林。非尔乘幽兴，无人惠好音。分宁鸡黍薄，交自布衣深。不改青松色，堪知白雪心。诸生贫嗜酒，多病老抽簪。何必论丘壑，金门总陆沈。当时河朔饮，未必胜陶家。古井层阴合，虚亭落景斜。敲棋来冻雨，散帙映明霞。树啭双文鸟，盘浮五色瓜。清谈开暑气，白发瑩冰华。更有忘忧草，能回隐士车。
夏日张茂才见枉林园·其一
作者：李攀龙
朝代：明

残书开积雨，高枕对重林。非尔乘幽兴，无人惠好音。分宁鸡黍薄，交自布衣深。不改青松色，堪知白雪心。诸生贫嗜酒，多病老抽簪。何必论丘壑，金门总陆沈。
夏日张茂才见枉林园·其二
作者：李攀龙
朝代：明

当时河朔饮，未必胜陶家。古井层阴合，虚亭落景斜。敲棋来冻雨，散帙映明霞。树啭双文鸟，盘浮五色瓜。清谈开暑气，白发瑩冰华。更有忘忧草，能回隐士车。
夏日张茂才见枉林园·其二
作者：李攀龙
朝代：明
体裁：五言排律

当时河朔饮，未必胜陶家。古井层阴合，虚亭落景斜。敲棋来冻雨，散帙映明霞。树啭双文鸟，盘浮五色瓜。清谈开暑气，白发莹冰华。更有忘忧草，能回隐士车。
夏日行部遇明卿子与于瘿陶邑
作者：李攀龙
朝代：明

何来漳水上，早晚发长安。放逐吾曹在，风尘此道难。孤城高自卧，万事醉相看。莫击邹阳剑，霜飞五月寒。
夏日袭生过白泉精舍索赠
作者：李攀龙
朝代：明

本自岩扉客，承家事耦耕。中年归卒业，壮岁托论兵。身觉儒流贵，心疑侠气轻。垂成看一第，良久逊诸生。狗曲群为诟，毛诗独著名。贫终谙世味，老益见交情。伏腊书相劳，寒温酒数行。白泉钟乳色，黄鸟窃脂声。彩电投壶出，疏星对局明。即知河朔会，夙昔已纵横。
夏日袭生过鲍山楼
作者：李攀龙
朝代：明

长白山人本种田，谈经半住㟙湖边。携来满瓮春城酒，乞得诸生月俸钱。倚槛四高沧海气，衔杯一望缙云天。寻常鸡黍休嫌薄，不浅交情二十年。
夜度娘
作者：李攀龙
朝代：明
体裁：乐府曲辞

侬来星始集，侬去月将夕。不是地上霜，无人见侬迹。
夜过元美
作者：李攀龙
朝代：明

眼厎谁同病，天涯好自亲。放歌依白日，纵饮向风尘。世态摇知己，时名走众人。朝参君莫懒，汉主忆词臣。病即科头出，狂仍枕腹眠。礼非因我设，污不受人怜。兴尽衔杯外，言深把烛前。开门看堕月，骑马问朝天。
夜过元美·其一
作者：李攀龙
朝代：明

眼厎谁同病，天涯好自亲。放歌依白日，纵饮向风尘。世态摇知己，时名走众人。朝参君莫懒，汉主忆词臣。
夜过元美·其二
作者：李攀龙
朝代：明

病即科头出，狂仍枕腹眠。礼非因我设，污不受人怜。兴尽衔杯外，言深把烛前。开门看堕月，骑马问朝天。
大阅兵海上
作者：李攀龙
朝代：明

使者乘轺大阅兵，千艘并集甬句城。腾装杀气三江合，吹角长风万里生。帐拥楼台天上坐，阵回鱼鸟镜中行。不知谁校昆池战，横海空传汉将名。戈船诸校锦征袍，水战当场命客豪。万橹军声开岛屿，千樯阵影压波涛。赤城深泛旌旗动，射的遥衔竹箭高。东海便应铜柱起，何妨马援是吾曹。列舰如城积水前，援枹拥棹出行边。桔槔气迸流乌火，组练光摇太白天。鹅鹳一呼风雨集，鼋鼍双驾斗牛悬。即今万国梯航日，并识君恩浩荡年。新开帷幄控朝宗，万里波臣老折冲。海气抱吴遥似马，阵云含越总如龙。中流鼓应潮声叠，下濑戈回日影重。自有长缨堪报主，谁言白雉竟难逢。
大阅兵海上·其一
作者：李攀龙
朝代：明

使者乘轺大阅兵，千艘并集甬句城。腾装杀气三江合，吹角长风万里生。帐拥楼台天上坐，阵回鱼鸟镜中行。不知谁校昆池战，横海空传汉将名。
大阅兵海上·其三
作者：李攀龙
朝代：明

列舰如城积水前，援枹拥棹出行边。桔槔气迸流乌火，组练光摇太白天。鹅鹳一呼风雨集，鼋鼍双驾斗牛悬。即今万国梯航日，并识君恩浩荡年。
大阅兵海上·其二
作者：李攀龙
朝代：明

戈船诸校锦征袍，水战当场命客豪。万橹军声开岛屿，千樯阵影压波涛。赤城深泛旌旗动，射的遥衔竹箭高。东海便应铜柱起，何妨马援是吾曹。
大阅兵海上·其四
作者：李攀龙
朝代：明

新开帷幄控朝宗，万里波臣老折冲。海气抱吴遥似马，阵云含越总如龙。中流鼓应潮声叠，下濑戈回日影重。自有长缨堪报主，谁言白雉竟难逢。
大风歌
作者：李攀龙
朝代：明

大风沸兮云薄天，驱万乘兮纷来旋。纷来旋兮沛之宫，士桓桓兮福攸同。
天官殷少宰翟淑人挽歌
作者：李攀龙
朝代：明

弱岁徵箕帚，童年托舅姑。馀光东壁驻，慈色北堂敷。裘褐云霄度，蘋蘩日月徂。国香堪是梦，闺秀岂为刍。零露晞金掌，清冰涸玉壶。珠沈知旁斗，弦断忆将雏。凤逝泥书暗，鸾销水镜孤。绘帷含藻落，彤管带花枯。作楫君能事，藏舟妾敢诬。网虫遗挂在，罗雀外家无。杂佩传凄响，残机激壮图。乳糜疑自爱，琴瑟讶相扶。两鹄云当复，三鱼兆已符。客悲来白鹤，帝宠会青乌。河汉深难越，天门近可呼。精灵成婺彩，千古照皇都。
天马引
作者：李攀龙
朝代：明

胡风雨駪駪而空，山有人踯躅兮悲鸣。匝余室兮三行。
天马歌
作者：李攀龙
朝代：明
体裁：乐府曲辞

天马下阊阖开，汗以血騑离哉。河之精龙之子，视浮云无万里。绝流景蹑遗风，今安驾幸回中。天马徕从西极，经千里归有德。天马徕竦予身，挟飞电化若神。天马徕循东道，承灵威服帝皂。天马徕岁执徐，狭四海将安如。天马徕出峤山，逝昆仑排玉关。天马徕龙为友，北击胡驱群丑。
天马歌
作者：李攀龙
朝代：明

天马下阊阖开，汗以血騑离哉。河之精龙之子，视浮云无万里。绝流景蹑遗风，今安驾幸回中。天马徕从西极，经千里归有德。天马徕竦予身，挟飞电化若神。天马徕循东道，承灵威服帝皂。天马徕岁执徐，陕四海将安如。天马徕出峤山，逝昆仑排玉关。天马徕龙为友，北击胡驱群丑。
太山篇
作者：李攀龙
朝代：明

大东有神岳，专名为岱宗。日精摄海气，吴野控其峰。明堂朝列后，金策纪元功。维昔七十家，轩辕此登封。云霞自窈窕，石室何青葱。仙人揽玉树，须发生清风。灵液飞潺湲，芝草如蒿蓬。唯帝拥灵符，千载一升中。愿言与问道，乘龙举太空。
奉赠杜使君寄上太翁八十寿
作者：李攀龙
朝代：明

越徼春生戏綵天，风流耆旧楚先贤。青州五马分符日，渭水非熊入梦年。一自趋庭经术就，还应托乘帝恩悬。即今南极长朝斗，并照明珠北海边。
姑恩曲
作者：李攀龙
朝代：明

明姑遵云中，葳蕤六萌车。前驾斑璘兽，后从朱鸟麟辟邪。诸姑亦道同，独有明姑尊。桂酒黄金色，持以报姑恩。
姑恩曲·其一
作者：李攀龙
朝代：明

明姑遵云中，葳蕤六萌车。前驾斑璘兽，后从朱鸟麟辟邪。
姑恩曲·其二
作者：李攀龙
朝代：明

诸姑亦道同，独有明姑尊。桂酒黄金色，持以报姑恩。
娇女诗
作者：李攀龙
朝代：明

朝游青溪南，暮游青溪北。娇女年十五，芙蓉比颜色。终日奏弦歌，小姑独相识。徘徊白石江，蹀躞赤山矶。湘绮为下裳，紫绮为上衣。自绣双鸳鸯，十十五五飞。
娇女诗·其一
作者：李攀龙
朝代：明

朝游青溪南，暮游青溪北。娇女年十五，芙蓉比颜色。终日奏弦歌，小姑独相识。
娇女诗·其二
作者：李攀龙
朝代：明

徘徊白石江，蹀躞赤山矶。湘绮为下裳，紫绮为上衣。自绣双鸳鸯，十十五五飞。
子与以服散卧病因赋姬人怨服散三章戏赠
作者：李攀龙
朝代：明

洞房春满百花明，月底红颜把玉笙。道是神仙君不信，人间那得凤凰鸣。桃花流水赤城山，当日刘郎去复还。若道不如天上好，何缘二女忆人间。吴姬捣药楚姬丸，独夜深闺玉兔寒。更倚庭前双桂树，何人不作月中看。
子与以服散卧病因赋姬人怨服散三章戏赠·其一
作者：李攀龙
朝代：明

洞房春满百花明，月底红颜把玉笙。道是神仙君不信，人间那得凤凰鸣。
子与以服散卧病因赋姬人怨服散三章戏赠·其三
作者：李攀龙
朝代：明

吴姬捣药楚姬丸，独夜深闺玉兔寒。更倚庭前双桂树，何人不作月中看。
子与以服散卧病因赋姬人怨服散三章戏赠·其二
作者：李攀龙
朝代：明

桃花流水赤城山，当日刘郎去复还。若道不如天上好，何缘二女忆人间。
子与病起移书二美吴下群贤爰脩禊事踊跃胜游遥为属寄
作者：李攀龙
朝代：明

伏枕经春忆旧游，永和三日命扁舟。一时艺苑人亡恙，千载兰亭事可求。吴下山川何蕴藉，王家兄弟本风流。独怜搦管传觞处，有客中原自白头。
子与自芦台量移瑞州
作者：李攀龙
朝代：明

题坐高名汉署来，鱼盐小吏混芦台。谁怜汝海分符客，自是南皮作赋才。老骥霜蹄千里动，佩刀寒色九河开。量移休道非知遇，难得君恩一日回。遥传雨露一时新，不负漂零恋主身。高卧中原堪有客，雄飞尔辈可无人。屏星色动双龙曙，锦水光分五马春。诗兴宦情堪并美，南州孺子况为邻。
子与自芦台量移瑞州·其一
作者：李攀龙
朝代：明

题坐高名汉署来，鱼盐小吏混芦台。谁怜汝海分符客，自是南皮作赋才。老骥霜蹄千里动，佩刀寒色九河开。量移休道非知遇，难得君恩一日回。
子与自芦台量移瑞州·其二
作者：李攀龙
朝代：明

遥传雨露一时新，不负漂零恋主身。高卧中原堪有客，雄飞尔辈可无人。屏星色动双龙曙，锦水光分五马春。诗兴宦情堪并美，南州孺子况为邻。
子与至武林
作者：李攀龙
朝代：明

良时能自至，嘉会无常期。长飙吹浮云，奄忽东南驰。依依曳景光，泠泠发馀悲。非君命俦匹，游子安可为。大江折其流，武林怆以摧。念今在往路，执手野徘徊。何必同一身，中怀贵不疑。弹冠有逸响，驾言即前绥。
子夜歌
作者：李攀龙
朝代：明

涉江种芙蓉，青荷几时有。但使莲心生，何虑不成偶。桑叶老欲尽，春蚕已就眠。那能不作茧，丝子自缠绵。彊言共寝食，十日九不俱。桐花夜夜落，梧子暗中疏。出亦阴忆汝，入亦阴忆汝。石阙四面生，悲来定何许。荡舟芙蓉池，红颜在池水。侬与芙蓉花，有何不相似。宿昔结同心，丝发与眉齐。转动如春风，不离郎君怀。相怜须及时，红颜不难老。郎自行由豫，它人已相保。始欲识侬时，白头誓相怜。一日三唐突，持底解千年。欢心杨柳花，春风为颠倒。到头有感化，不离浮萍草。愿因斗酒会，发欢桃花容。蹉跎自不饮，双杯持劝侬。
子夜歌·其一
作者：李攀龙
朝代：明

涉江种芙蓉，青荷几时有。但使莲心生，何虑不成偶。
子夜歌·其七
作者：李攀龙
朝代：明

相怜须及时，红颜不难老。郎自行由豫，它人已相保。
子夜歌·其三
作者：李攀龙
朝代：明

彊言共寝食，十日九不俱。桐花夜夜落，梧子暗中疏。
子夜歌·其九
作者：李攀龙
朝代：明

欢心杨柳花，春风为颠倒。到头有感化，不离浮萍草。
子夜歌·其二
作者：李攀龙
朝代：明

桑叶老欲尽，春蚕已就眠。那能不作茧，丝子自缠绵。
子夜歌·其五
作者：李攀龙
朝代：明

荡舟芙蓉池，红颜在池水。侬与芙蓉花，有何不相似。
子夜歌·其八
作者：李攀龙
朝代：明

始欲识侬时，白头誓相怜。一日三唐突，持底解千年。
子夜歌·其六
作者：李攀龙
朝代：明

宿昔结同心，丝发与眉齐。转动如春风，不离郎君怀。
子夜歌·其十
作者：李攀龙
朝代：明

愿因斗酒会，发欢桃花容。蹉跎自不饮，双杯持劝侬。
子夜歌·其四
作者：李攀龙
朝代：明

出亦阴忆汝，入亦阴忆汝。石阙四面生，悲来定何许。
安期生
作者：李攀龙
朝代：明

安期生，参驾白鹿云中行。参驾白鹿云中行，下游来，安期生。白鹿皎皎金为羁，玉为缨。顾见蓬莱三山十二城，安期生自署其名。过谒四海五岳，后从麒麟赤凤迎。禹汤文武不足令，令我今上应太平。拥护左右贤公卿，稽首圣人大道成。仙女罗坐吹笛笙，天神八面侍卫明。流乌衔符翔殿廷。悲吟我主享万年，皇帝求一得命延。
宣武门眺望
作者：李攀龙
朝代：明

白云千里接胡天，双阙遥临碣石悬。汉苑春生多雨雪，蓟门晴色满寒烟。五陵佳气蓬莱外，大漠青山睥睨前。夙昔黄金收骏马，高台空作有谁怜。
宦情
作者：李攀龙
朝代：明

初服终能事，徐生已自违。浮云知失计，沤鸟见忘机。越酒经春老，江鱼入夏肥。他乡如不病，一任宦情微。我辈诚何意，于今自解难。累宁知众嫭，侬已罢新欢。白雪狂歌尽，青云病疏看。江湖终日在，一任宦情阑。
宦情·其一
作者：李攀龙
朝代：明

初服终能事，徐生已自违。浮云知失计，沤鸟见忘机。越酒经春老，江鱼入夏肥。他乡如不病，一任宦情微。
宦情·其二
作者：李攀龙
朝代：明

我辈诚何意，于今自解难。累宁知众嫭，侬已罢新欢。白雪狂歌尽，青云病疏看。江湖终日在，一任宦情阑。
宿华顶玉井楼
作者：李攀龙
朝代：明

玉井通溟海，朱楼冠削成。波传潮汐到，槛接斗牛平。虎魄侵灯出，莲花傍枕生。拂盆云发暗，映掌月珠明。犯座人间象，浮槎世上情。不愁更漏绝，石鼓自能鸣。不寐芙蓉冷，幽栖薜荔惊。灵胡秋赑屃，毛女夜妖精。暗穴龙蛇走，深林虎豹耕。星连棋石布，雨共洗盆倾。霜绝千寻锁，风邀五舌笙。岂因临帝座，呼吸变阴晴。
宿华顶玉井楼·其一
作者：李攀龙
朝代：明

玉井通溟海，朱楼冠削成。波传潮汐到，槛接斗牛平。虎魄侵灯出，莲花傍枕生。拂盆云发暗，映掌月珠明。犯座人间象，浮槎世上情。不愁更漏绝，石鼓自能鸣。
宿华顶玉井楼·其二
作者：李攀龙
朝代：明

不寐芙蓉冷，幽栖薜荔惊。灵胡秋赑屃，毛女夜妖精。暗穴龙蛇走，深林虎豹耕。星连棋石布，雨共洗盆倾。霜绝千寻锁，风邀五舌笙。岂因临帝座，呼吸变阴晴。
宿开元寺示诸子
作者：李攀龙
朝代：明

三十年前住此峰，白云流水见相从。那知此日东林会，更听开元寺里钟。
宿林泉观
作者：李攀龙
朝代：明

盥漱焚香坐翠微，烟霞犹在芰荷衣。怪来不作人间梦，一夜寒泉拂牖飞。
寄伯承
作者：李攀龙
朝代：明

才子含香满玉墀，仙郎赋就几人知。只今西省空相忆，扬马风流自一时。
寄余仲蔚
作者：李攀龙
朝代：明

吴门月落洞庭孤，何处扁舟钓五湖。我梦三峰秋色里，不知曾扫华山图。
寄余德甫
作者：李攀龙
朝代：明

使者衔恩入楚天，秋风吹动豫章船。孤帆遥挂浮云色，西望长江落日边。
寄元美
作者：李攀龙
朝代：明

宿昔神仙省，青云向尔亲。偿金聊玩世，抱玉故调人。气色高题柱，文章老斲轮。别来多所忆，卧病上林春。岂不为同舍，于时愧重名。佳人谁独立，大将尔横行。病起高诗兴，春光美宦情。悬知思远道，落日蓟门城。
寄元美
作者：李攀龙
朝代：明

寥落文章事，相逢白首新。微吾竟长夜，念尔和阳春。把酒千门雪，论交四海人。即今燕市里，击筑好谁亲。
寄元美
作者：李攀龙
朝代：明

我昔朝宗日，君停使者轩。并驱皆上驷，相遇复中原。草昧时人起，风尘国士恩。别来春色满，无处不销䰟。若问除书意，君何异积薪。姓名常借客，踪迹竟疑人。为郡空高第，当朝各要津。拂衣吾所欲，不是避风尘。渔阳春欲尽，汉使未堪愁。边郡多豪侠，风尘一壮游。浮云寒大漠，白日澹幽州。莫更观辽海，萧条正北流。何悟淹为郡，风尘日以难。宦情疏自解，人事拙相看。高枕西山色，清斋大麓寒。期君秋月满，从此挂吾冠。
寄元美
作者：李攀龙
朝代：明

楚客龙泉照雪霜，曾携上国献君王。奈何一闭丰城后，紫气空干斗北长。凭将白雪写朱丝，总是人间此调悲。纵使沾裳君莫管，古来能得几钟期。自握明珠掌上愁，夜来寒色动隋侯。可知按剑人相视，任是衔恩未可投。枥下长风万里生，谁怜汗血老无成。若教一奉瑶池御，八骏如云不敢鸣。
寄元美
作者：李攀龙
朝代：明

蓟门城上月婆娑，玉笛谁为出塞歌。君自客中听不得，秋风吹落小黄河。白云何处不漫漫，欲寄绨袍蓟北寒。依旧西山秋色里，知君此日转愁看。匣里龙泉北斗文，携来燕赵客如云。自言此剑千金买，不是穷交不借君。闻道红颜镜里新，还堪客子斗青春。秋来纵带风尘色，犹是行吟泽畔人。江南风雨梦扁舟，蓟北燕花傍酒楼。无那故人摇落尽，教君何处不悲秋。落魄初看逐客情，风流又似弃繻生。路傍年少从他问，不必停车说姓名。渔阳烽火暗西山，一片征鸿海上还。多少胡笳吹不转，秋光先入蓟门关。
寄元美
作者：李攀龙
朝代：明

风尘万里一萧然，病起相思到各天。忽见南山青草色，还成北海白云篇。登楼何处逢多暇，开府于今实少年。不是汉庭容汲黯，如君意气好谁怜。闻君雨雪到青州，春尽鸿书未可求。莫问弹冠千载事，徒令把袂故人愁。浮云万里中原色，落日孤城大海流。自昔风尘驱傲吏，还能伏枕向清秋。紫塞春风散羽书，使君高枕见离居。人间不识胡名马，门下犹传海大鱼。开府少阳还气色，登台东岳复何如。遥知醉后吴歌发，落日萧条薄望诸。不尽青山带落晖，美人何处送将归。城边渑水寒如酒，马首浮云曳作衣。春到他乡还健食，时危薄宦岂雄飞。自从二子中原别，回首风尘万事违。
寄元美·其一
作者：李攀龙
朝代：明

宿昔神仙省，青云向尔亲。偿金聊玩世，抱玉故调人。气色高题柱，文章老斲轮。别来多所忆，卧病上林春。
寄元美·其一
作者：李攀龙
朝代：明

我昔朝宗日，君停使者轩。并驱皆上驷，相遇复中原。草昧时人起，风尘国士恩。别来春色满，无处不销䰟。
寄元美·其一
作者：李攀龙
朝代：明
体裁：五言律诗

我昔朝宗日，君停使者轩。并驱皆上驷，相遇复中原。草昧时人起，风尘国士恩。别来春色满，无处不销魂。
寄元美·其一
作者：李攀龙
朝代：明

楚客龙泉照雪霜，曾携上国献君王。奈何一闭丰城后，紫气空干斗北长。
寄元美·其一
作者：李攀龙
朝代：明

蓟门城上月婆娑，玉笛谁为出塞歌。君自客中听不得，秋风吹落小黄河。
寄元美·其一
作者：李攀龙
朝代：明

风尘万里一萧然，病起相思到各天。忽见南山青草色，还成北海白云篇。登楼何处逢多暇，开府于今实少年。不是汉庭容汲黯，如君意气好谁怜。
寄元美·其七
作者：李攀龙
朝代：明

渔阳烽火暗西山，一片征鸿海上还。多少胡笳吹不转，秋光先入蓟门关。
寄元美·其三
作者：李攀龙
朝代：明

匣里龙泉北斗文，携来燕赵客如云。自言此剑千金买，不是穷交不借君。
寄元美·其三
作者：李攀龙
朝代：明

渔阳春欲尽，汉使未堪愁。边郡多豪侠，风尘一壮游。浮云寒大漠，白日澹幽州。莫更观辽海，萧条正北流。
寄元美·其三
作者：李攀龙
朝代：明

紫塞春风散羽书，使君高枕见离居。人间不识胡名马，门下犹传海大鱼。开府少阳还气色，登台东岳复何如。遥知醉后吴歌发，落日萧条薄望诸。
寄元美·其三
作者：李攀龙
朝代：明

自握明珠掌上愁，夜来寒色动隋侯。可知按剑人相视，任是衔恩未可投。
寄元美·其二
作者：李攀龙
朝代：明

凭将白雪写朱丝，总是人间此调悲。纵使沾裳君莫管，古来能得几钟期。
寄元美·其二
作者：李攀龙
朝代：明

岂不为同舍，于时愧重名。佳人谁独立，大将尔横行。病起高诗兴，春光美宦情。悬知思远道，落日蓟门城。
寄元美·其二
作者：李攀龙
朝代：明

白云何处不漫漫，欲寄绨袍蓟北寒。依旧西山秋色里，知君此日转愁看。
寄元美·其二
作者：李攀龙
朝代：明

若问除书意，君何异积薪。姓名常借客，踪迹竟疑人。为郡空高第，当朝各要津。拂衣吾所欲，不是避风尘。
寄元美·其二
作者：李攀龙
朝代：明

闻君雨雪到青州，春尽鸿书未可求。莫问弹冠千载事，徒令把袂故人愁。浮云万里中原色，落日孤城大海流。自昔风尘驱傲吏，还能伏枕向清秋。
寄元美·其五
作者：李攀龙
朝代：明

江南风雨梦扁舟，蓟北燕花傍酒楼。无那故人摇落尽，教君何处不悲秋。
寄元美·其六
作者：李攀龙
朝代：明

落魄初看逐客情，风流又似弃繻生。路傍年少从他问，不必停车说姓名。
寄元美·其四
作者：李攀龙
朝代：明

不尽青山带落晖，美人何处送将归。城边渑水寒如酒，马首浮云曳作衣。春到他乡还健食，时危薄宦岂雄飞。自从二子中原别，回首风尘万事违。
寄元美·其四
作者：李攀龙
朝代：明

何悟淹为郡，风尘日以难。宦情疏自解，人事拙相看。高枕西山色，清斋大麓寒。期君秋月满，从此挂吾冠。
寄元美·其四
作者：李攀龙
朝代：明

枥下长风万里生，谁怜汗血老无成。若教一奉瑶池御，八骏如云不敢鸣。
寄元美·其四
作者：李攀龙
朝代：明

闻道红颜镜里新，还堪客子斗青春。秋来纵带风尘色，犹是行吟泽畔人。
寄刘子成
作者：李攀龙
朝代：明

书札清秋问解携，郡斋吟眺楚云低。大夫持宪临诸粤，使者徵兵出五溪。白日自流荒徼外，青山不尽夜郎西。于今万里看铜柱，何意中原厌鼓鼙。
寄刘子方斗酒
作者：李攀龙
朝代：明

每到花开忆锦溪，春醪今日为君携。山中傥值看花伴，醉里新诗好共题。
寄别元美
作者：李攀龙
朝代：明

谁怜伏阙上书还，国士衔冤动帝颜。杀气始应高碣石，飞霜犹自满燕山。风尘双泪绨袍尽，湖海扁舟白发闲。却念十年携手地，不知春色在吴关。
寄华从龙比以鱼橘见致
作者：李攀龙
朝代：明

多少人间事，谁能便作书。罢官君更早，谢客我何疏。八月来吴橘，三江下楚鱼。因风裁数字，一问子云庐。
寄右史
作者：李攀龙
朝代：明

闻君天上听吹嘘，蓟北春风满素书。东壁傥难分末照，何门不可曳长裾。即看投散官逾稳，莫笑怜才术大疏。诸子当时堪自见，于今意气有谁如。
寄吴明卿
作者：李攀龙
朝代：明

平台秋气郁苍苍，落日登临一断肠。若道子虚今未就，当年谁遣客游梁。梁园高宴日纷纷，帝子风流雅好文。若使平台宾客在，已知词赋不如君。高斋只尺小蒙城，三载逍遥傲吏情。不是春风常入梦，谁知蝴蝶等功名。秋色萧条傍谪居，体中今日定何如。从他几载风尘吏，不作平津相府书。长吏应怜道路傍，三年参佐有辉光。纵书下考关何事，不必诗名入荐章。楚娃双侍玉为颜，劝酒能歌雉子斑。醉杀休论官不调，古来迁客几人还。睢阳小吏困逢迎，醉后参差故态生。莫倚甘泉曾献赋，君今久已罢承明。来自庐山五老峰，梁园宾客更相从。已知无意二千石，出处何如邴曼容。短发风尘老更繁，青云何日见飞翻。由来逐客人回避，遮莫词垣与谏垣。梁苑无人秋气悲，吴门回首泪堪垂。知君不尽平生意，海内穷交更有谁。
寄吴明卿·其一
作者：李攀龙
朝代：明

平台秋气郁苍苍，落日登临一断肠。若道子虚今未就，当年谁遣客游梁。
寄吴明卿·其七
作者：李攀龙
朝代：明

睢阳小吏困逢迎，醉后参差故态生。莫倚甘泉曾献赋，君今久已罢承明。
寄吴明卿·其三
作者：李攀龙
朝代：明

高斋只尺小蒙城，三载逍遥傲吏情。不是春风常入梦，谁知蝴蝶等功名。
寄吴明卿·其九
作者：李攀龙
朝代：明

短发风尘老更繁，青云何日见飞翻。由来逐客人回避，遮莫词垣与谏垣。
寄吴明卿·其二
作者：李攀龙
朝代：明

梁园高宴日纷纷，帝子风流雅好文。若使平台宾客在，已知词赋不如君。
寄吴明卿·其五
作者：李攀龙
朝代：明

长吏应怜道路傍，三年参佐有辉光。纵书下考关何事，不必诗名入荐章。
寄吴明卿·其八
作者：李攀龙
朝代：明

来自庐山五老峰，梁园宾客更相从。已知无意二千石，出处何如邴曼容。
寄吴明卿·其六
作者：李攀龙
朝代：明

楚娃双侍玉为颜，劝酒能歌雉子斑。醉杀休论官不调，古来迁客几人还。
寄吴明卿·其十
作者：李攀龙
朝代：明

梁苑无人秋气悲，吴门回首泪堪垂。知君不尽平生意，海内穷交更有谁。
寄吴明卿·其四
作者：李攀龙
朝代：明

秋色萧条傍谪居，体中今日定何如。从他几载风尘吏，不作平津相府书。
寄吴舍人兼呈徐子与
作者：李攀龙
朝代：明

蓟门春酒别同袍，念我风尘解佩刀。楚客久无鹦鹉赋，舍人殊有凤凰毛。书来月色漳河满，北望秋阴汉阙高。行矣旧游还自爱，伟长今在白云曹。
寄子与
作者：李攀龙
朝代：明

何言雨雪蓟门深，明日褰帷是上林。湖海弟兄馀洒泪，云霄词赋足知音。犹堪一起中原色，莫使长悬万里心。不为故人劳问讯，十年书札总浮沈。
寄子与
作者：李攀龙
朝代：明

蓟门春散紫宸班，千里襜帷动客颜。秋到白云生汉署，雨来寒色满燕山。仙郎书札遥相忆，傲吏风尘且未还。天上即今看旧好，谁怜曼倩谪人间。
寄子与使君
作者：李攀龙
朝代：明

一郡看如此，扁舟意若何。白云天目遍，春水太湖多。怪事宁词赋，幽人自薜萝。平生无俗客，三径许谁过。我辈还堪见，人间已厌闻。大都常谢客，不次各离群。病酒仍耽句，青山自白云。春来论数子，飘泊有如君。
寄子与使君·其一
作者：李攀龙
朝代：明

一郡看如此，扁舟意若何。白云天目遍，春水太湖多。怪事宁词赋，幽人自薜萝。平生无俗客，三径许谁过。
寄子与使君·其二
作者：李攀龙
朝代：明

我辈还堪见，人间已厌闻。大都常谢客，不次各离群。病酒仍耽句，青山自白云。春来论数子，飘泊有如君。
寄宗考功
作者：李攀龙
朝代：明

别离如昨日，岂厌广陵涛。春色渔阳满，烽烟海上高。文章回白雪，顾盻解绨袍。下走犹三辅，萧条欲二毛。春色还堪起，青云固可披。振缨人不病，把袂客能诗。奏事明光殿，抡才藻镜司。稽康犹自懒，早辱巨源知。
寄宗考功·其一
作者：李攀龙
朝代：明

别离如昨日，岂厌广陵涛。春色渔阳满，烽烟海上高。文章回白雪，顾盻解绨袍。下走犹三辅，萧条欲二毛。
寄宗考功·其二
作者：李攀龙
朝代：明

春色还堪起，青云固可披。振缨人不病，把袂客能诗。奏事明光殿，抡才藻镜司。稽康犹自懒，早辱巨源知。
寄张幼于
作者：李攀龙
朝代：明

吴门风雨洞庭阴，上客常开子墨林。剑阁自题名更起，鲈鱼一忆兴何深。古今不改中原色，南北相看万里心。愧我惊人无俊句，劳君写入二龙吟。
寄忆余德甫
作者：李攀龙
朝代：明

綵笔花生尺素寒，西山飞雪正漫漫。何来章贡双江合，并倚雌雄两剑看。无那中原长伏枕，可知千载一弹冠。即今寥落阳春曲，满眼巴人和客难。
寄忆殿卿
作者：李攀龙
朝代：明

江南行色照青春，白发相看梦里新。忆尔故乡归未得，梁园风雪正愁人。
寄怀余德甫
作者：李攀龙
朝代：明

岂亦逢秋色，登临若远行。江通灌婴井，山到越王城。何见非交态，难言一宦情。大东千里月，石镜好同明。即闻彭蠡雁，应上武阳台。华发文章到，青山放逐回。时名堪下榻，秋兴足衔杯。不是求羊辈，蓬蒿断往来。
寄怀余德甫·其一
作者：李攀龙
朝代：明

岂亦逢秋色，登临若远行。江通灌婴井，山到越王城。何见非交态，难言一宦情。大东千里月，石镜好同明。
寄怀余德甫·其二
作者：李攀龙
朝代：明

即闻彭蠡雁，应上武阳台。华发文章到，青山放逐回。时名堪下榻，秋兴足衔杯。不是求羊辈，蓬蒿断往来。
寄怀元美
作者：李攀龙
朝代：明

塞北江南万里长，各天兄弟正相望。谁将匹练吴门色，哭作燕山五月霜。
寄怀子与
作者：李攀龙
朝代：明

白云愁色满秋天，海上离心雁影传。那堪对酒书相忆，况复登楼月正圆。自尔一携龙剑合，何人更问鹖冠篇。莫言十日平原饮，不是王孙得意年。
寄怀蒲圻魏使君
作者：李攀龙
朝代：明

赤壁黄矶锦不如，故人家傍武昌居。蒲生太守裁鞭后，竹拥郎官赐管馀。遣兴几篇司马赋，衔冤一纸乐羊书。楚材堪已推三晋，那得长悬刺史车。归来高卧叔牙山，恰尔分符出汉关。一顾青云生海上，千秋白雪在人间。非时按剑投珠起，无意偿城抱玉还。所以离骚长苦怨，楚臣容易老红颜。摇落谁怜作赋才，高秋无处不悲哉。大王自啸雄风起，神女长携暮雨来。非有上林吞梦泽，至今江汉绕兰台。武昌月满南楼夜，安得青樽共我开。
寄怀蒲圻魏使君·其一
作者：李攀龙
朝代：明

赤壁黄矶锦不如，故人家傍武昌居。蒲生太守裁鞭后，竹拥郎官赐管馀。遣兴几篇司马赋，衔冤一纸乐羊书。楚材堪已推三晋，那得长悬刺史车。
寄怀蒲圻魏使君·其三
作者：李攀龙
朝代：明

摇落谁怜作赋才，高秋无处不悲哉。大王自啸雄风起，神女长携暮雨来。非有上林吞梦泽，至今江汉绕兰台。武昌月满南楼夜，安得青樽共我开。
寄怀蒲圻魏使君·其二
作者：李攀龙
朝代：明

归来高卧叔牙山，恰尔分符出汉关。一顾青云生海上，千秋白雪在人间。非时按剑投珠起，无意偿城抱玉还。所以离骚长苦怨，楚臣容易老红颜。
寄慰元美
作者：李攀龙
朝代：明

幕府千山蓟北青，朗陵宾客夜充庭。即今无恙荀文若，着膝犹堪当一星。少妇红妆玉箸寒，清秋银烛对阑干。无情最是它乡月，不就仙郎掌上看。
寄慰元美·其一
作者：李攀龙
朝代：明

幕府千山蓟北青，朗陵宾客夜充庭。即今无恙荀文若，着膝犹堪当一星。
寄慰元美·其二
作者：李攀龙
朝代：明

少妇红妆玉箸寒，清秋银烛对阑干。无情最是它乡月，不就仙郎掌上看。
寄正叔
作者：李攀龙
朝代：明

十年裘马向飘零，一郡风尘出汉庭。塞北岚烟春浩浩，蓟门山色树冥冥。怀人西署秋云白，对酒疏灯夜雨青。莫道扬雄长寂寞，桓谭已见太玄经。
寄殿卿
作者：李攀龙
朝代：明

一作山中客，蓬蒿自满庐。旧游谁独往，新著复何书。
寄殿卿
作者：李攀龙
朝代：明

人情原惨淡，世路故蹉跎。意气弹冠少，风尘按剑多。客居深雨雪，春梦远漳河。赖有西山色，犹堪载酒过。燕山为客地，莫共酒人居。吾辈诗名大，其徒剑术疏。风尘官不调，雨雪岁将除。何限东归意，春花满旧庐。
寄殿卿
作者：李攀龙
朝代：明

春满梁园兴不孤，平台一望尽平芜。于时授简酬知己，何处衔杯忆老夫。浪迹已应为客就，浮名犹自傍人无。只今慷慨夷门道，肯让萧条在五湖。
寄殿卿·其一
作者：李攀龙
朝代：明

人情原惨淡，世路故蹉跎。意气弹冠少，风尘按剑多。客居深雨雪，春梦远漳河。赖有西山色，犹堪载酒过。
寄殿卿·其二
作者：李攀龙
朝代：明

燕山为客地，莫共酒人居。吾辈诗名大，其徒剑术疏。风尘官不调，雨雪岁将除。何限东归意，春花满旧庐。
寄汝南徐使君
作者：李攀龙
朝代：明

美人为政有辉光，太守能名让汝阳。此日单车俄罢郡，青春五马暂还乡。君才堪自风波老，上意元从雨露长。箧里谤书休苦问，恐令年少识行藏。
寄汝思
作者：李攀龙
朝代：明

高秋诸将欲横行，蓟北先开细柳营。万里旌旗连杀气，千山鼓角动边声。指挥士马中原合，谈笑风尘瀚海清。此日汉军俱望幸，满朝应重亚夫名。
寄登宗秀才茂登池亭
作者：李攀龙
朝代：明

窗中采莲舟，落日菱歌起。坐见浣纱人，红颜照秋水。
寄登宗秀才茂登池亭
作者：李攀龙
朝代：明

笑此杯中物，从他世上名。黄金结客尽，谁识济南生。窗中采莲舟，落日菱歌起。坐见浣沙人，红颜照秋水。
寄登宗秀才茂登池亭·其一
作者：李攀龙
朝代：明

笑此杯中物，从他世上名。黄金结客尽，谁识济南生。
寄登宗秀才茂登池亭·其二
作者：李攀龙
朝代：明

窗中采莲舟，落日菱歌起。坐见浣沙人，红颜照秋水。
寄茂秦
作者：李攀龙
朝代：明

向来燕市饮，此意独飞扬。把袂看人过，论诗到尔长。世情摇白首，吾道指沧浪。去住俱贫病，风尘动渺茫。
寄茂秦
作者：李攀龙
朝代：明

谁惜虞卿老去贫，平原食客一时新。怀中白璧如明月，何处还投按剑人。
寄袭勖
作者：李攀龙
朝代：明

白云湖上白云飞，长白山中去不归。君在几峰秋色遍，何人共结薜萝衣。
寄许殿卿
作者：李攀龙
朝代：明

夹道杨花扑玉鞍，隋堤三月正漫漫。知君日向平台醉，犹作梁园雪里看。虚传车骑故园来，侍宴无非绕吹台。雪赋几篇才脱稿，诸王已报牡丹开。
寄许殿卿
作者：李攀龙
朝代：明
体裁：五言律诗

漠漠雨如沙，翩翩燕子斜。官贫轻逆旅，乡远重携家。昨夜怀人去，春风抚岁华。独行临御水，问使到梅花。
寄许殿卿
作者：李攀龙
朝代：明

西山匿冬日，北风悽以繁。念兹岁方晏，徘徊白云垣。俛首事尺牍，儋石聊自存。悠悠尘中心，夙昔非所论。感彼硕人情，独歌矢弗谖。庶此涉时艰，遂用安丘园。路傍磬折子，高足策华轩。咄唶金兰客，来当蹈斯言。
寄许殿卿·其一
作者：李攀龙
朝代：明

夹道杨花扑玉鞍，隋堤三月正漫漫。知君日向平台醉，犹作梁园雪里看。
寄许殿卿·其二
作者：李攀龙
朝代：明

虚传车骑故园来，侍宴无非绕吹台。雪赋几篇才脱稿，诸王已报牡丹开。
寄谢俞仲蔚写华山图
作者：李攀龙
朝代：明

云台隐者二茅龙，曾道神仙自可逢。忽尔画图开万里，居然秋色在三峰。贪看塞外黄河下，坐失关门紫气重。况复题诗如谢朓，当年却恨不相从。
寄谢茂秦
作者：李攀龙
朝代：明

美人春望望陵台，台下漳河去不回。惟有旧时歌舞地，至今风雨自西来。裘马翩翩四十秋，当时双璧暂相留。于今客散平原馆，说着还乡已白头。
寄谢茂秦
作者：李攀龙
朝代：明

老去长裾满泪痕，秋风又曳向何门。可知十载龙阳恨，不道前鱼亦主恩。
寄谢茂秦·其一
作者：李攀龙
朝代：明

美人春望望陵台，台下漳河去不回。惟有旧时歌舞地，至今风雨自西来。
寄谢茂秦·其二
作者：李攀龙
朝代：明

裘马翩翩四十秋，当时双璧暂相留。于今客散平原馆，说着还乡已白头。
寄谢许左史刊倡和集
作者：李攀龙
朝代：明

平台左史寄相思，开卷风流见往时。已自游梁词赋长，翻因御李姓名疑。玄经竟为何人出，郢调除非和客知。君有明珠堪照乘，更烦清影及茅茨。
寄贺天官殷少宰
作者：李攀龙
朝代：明

十载词林供奉中，史才经术并称雄。恭承三命铜龙署，兼典诸儒白虎通。要地持衡当北斗，清声曳履入南宫。犹言紫极氤氲处，非复文昌八座同。
寄赠元美四首 其一 石耳
作者：李攀龙
朝代：明

寒岩摘耳石崚嶒，下有波涛气郁蒸。知汝清齐常自爱，不当持供五湖僧。
寄赠元美四首 其三 藤障子
作者：李攀龙
朝代：明

九叠风生障子深，兰台上客赋披襟。休疑古蔓龙蛇走，犹带松杉十里阴。
寄赠元美四首 其二 龙井茶
作者：李攀龙
朝代：明

美人持赠虎邱茶，起汲吴江煮露华。龙井近来还此种，也堪清赏属诗家。
寄赠元美四首 其四 螺杯
作者：李攀龙
朝代：明

鹦䳇双飞白玉盘，金浆一泻万珠寒。故人自有相如渴，明月烦君掌上看。
寄赠元美四首·石耳
作者：李攀龙
朝代：明

寒岩摘耳石崚嶒，下有波涛气郁蒸。知汝清齐常自爱，不当持供五湖僧。美人持赠虎邱茶，起汲吴江煮露华。龙井近来还此种，也堪清赏属诗家。九叠风生障子深，兰台上客赋披襟。休疑古蔓龙蛇走，犹带松杉十里阴。鹦䳇双飞白玉盘，金浆一泻万珠寒。故人自有相如渴，明月烦君掌上看。
寄赠梁伯龙
作者：李攀龙
朝代：明

彩笔含花赋别离，玉壶春酒调吴姬。金陵子弟知名姓，乐府争传绝妙辞。
寄赠汉阳杨明府
作者：李攀龙
朝代：明

方城仙令日为群，各把铜章百里分。江汉至今称楚望，风流何必减诸君。东临黄鹤飞双舄，西接兰台见五云。早晚主恩誇羽猎，满朝谁不荐雄文。
寄赠襄史周象贤
作者：李攀龙
朝代：明

春色高斋万里生，曳裾常日罢逢迎。云霄未报中丞疏，江汉先传外史名。侠客铜鞮多骏马，佳人花艳动倾城。王门自昔栖迟地，何限庞公避世情。
寄送方山人归歙州
作者：李攀龙
朝代：明

河水悠悠雁影长，长安回首泪成行。可怜三十年前客，明日扁舟是故乡。白发毵毵对雪垂，北风吹入雁声悲。已知客里黄金尽，杯酒相看好似谁。
寄送方山人归歙州·其一
作者：李攀龙
朝代：明

河水悠悠雁影长，长安回首泪成行。可怜三十年前客，明日扁舟是故乡。
寄送方山人归歙州·其二
作者：李攀龙
朝代：明

白发毵毵对雪垂，北风吹入雁声悲。已知客里黄金尽，杯酒相看好似谁。
寄顺甫
作者：李攀龙
朝代：明

江汉秋风万里生，浮云不见鄂王城。于今楚调无人和，忆尔还高白雪情。
寄题元美藏经阁
作者：李攀龙
朝代：明

岧峣飞阁大湖傍，有客翻经日满床。白马尚留霜练影，彩毫应带雨花香。当年张掾生秋兴，何处支公坐道场。君自风流兼二子，吴门极目正茫茫。
寄题况吉甫药湖别业在荷山下
作者：李攀龙
朝代：明

湖上高斋万木齐，白云长在楚天西。落霞一散烧丹火，秋水遥通濯锦溪。伏枕自来诗不废，扁舟谁为酒同携。南峰尽作莲花色，曾是王乔隐遁栖。
寄题子与使君薜荔园
作者：李攀龙
朝代：明

太守为园自一邱，遥看薜荔接沧洲。醉来忽下湘君泪，赋罢深知楚客愁。黯淡欲飞天目雨，萧条犹带洞庭秋。惟应日共蓬蒿长，安得聊从仲蔚游。老蔓成帷网四邻，纷纷落蕊霅溪滨。婵媛初服能无客，窈窕空山若有人。杨柳摧残彭泽隐，桃花俗杀武陵春。独怜远道难为理，欲采何由寄所亲。
寄题子与使君薜荔园·其一
作者：李攀龙
朝代：明

太守为园自一邱，遥看薜荔接沧洲。醉来忽下湘君泪，赋罢深知楚客愁。黯淡欲飞天目雨，萧条犹带洞庭秋。惟应日共蓬蒿长，安得聊从仲蔚游。
寄题子与使君薜荔园·其二
作者：李攀龙
朝代：明

老蔓成帷网四邻，纷纷落蕊霅溪滨。婵媛初服能无客，窈窕空山若有人。杨柳摧残彭泽隐，桃花俗杀武陵春。独怜远道难为理，欲采何由寄所亲。
寄题离薋园
作者：李攀龙
朝代：明

芙蓉媚昭质，初服一何好。繁霜日夜零，悲风起中道。鶗鴂既已鸣，所遇无芳草。驰骛终年岁，红颜足用老。美人怨迟暮，回车自不早。芜秽沫荣名，同心以相保。兰生有幽性，零露峻其姿。含芳在空谷，清风来御之。孤根亦何伤，众草故难为。萎绝同粪壤，中情君岂知。愿言置怀袖，延伫及良时。荃茅一以化，奈此菉与施。
寄题离薋园·其一
作者：李攀龙
朝代：明

芙蓉媚昭质，初服一何好。繁霜日夜零，悲风起中道。鶗鴂既已鸣，所遇无芳草。驰骛终年岁，红颜足用老。美人怨迟暮，回车自不早。芜秽沫荣名，同心以相保。
寄题离薋园·其二
作者：李攀龙
朝代：明

兰生有幽性，零露峻其姿。含芳在空谷，清风来御之。孤根亦何伤，众草故难为。萎绝同粪壤，中情君岂知。愿言置怀袖，延伫及良时。荃茅一以化，奈此菉与施。
对酒
作者：李攀龙
朝代：明

对酒歌阳春，含意未能申。请客听其真。男儿居世无依因，诚独难自绝于要津。视扶风，称三辅，吏共理之臣。奉职亦何状，盘桓磬折，关石和钧。为积书以报诸天官，自公卿大夫士，咸颔其人以君子经纶。是时贱玉而贵珉，独䠞迫濩落非其伦。素无跅？之才，四载不迁，敢辞于积薪。此道当何以具陈，彷徨所欲，归洁其身。
对酒
作者：李攀龙
朝代：明
体裁：乐府曲辞

对酒歌阳春，含意未能申。请客听其真。男儿居世无依因，诚独难自绝于要津。视扶风，称三辅，吏共理之臣。奉职亦何状，盘桓磬折，关石和钧。为积书以报诸天官，自公卿大夫士，咸颔其人以君子经纶。是时贱玉而贵珉，独䠞迫濩落非其伦。素无跅�之才，四载不迁，敢辞于积薪。此道当何以具陈，彷徨所欲，归洁其身。
寿圣院
作者：李攀龙
朝代：明
体裁：七言律诗

壁削芙蓉万仞丹，禅林隐隐画图看。人间胜地僧多占，洞里诸天客到难。云傍龙来晴作雨，风从涧底暑生寒。年来剩有烟霞癖，石畔长松好挂冠。
将归郡属元美出使畿内作此为别
作者：李攀龙
朝代：明

西方千骑至朝宗，使者衔恩下九重。握手白云生钜鹿，离心落日满卢龙。青春上苑还堪醉，我辈中原未可逢。雄剑有神君自爱，莫令风雨暗芙蓉。
将至梁园寄殿卿
作者：李攀龙
朝代：明

谁擅梁园作赋才，只今枚叔在平台。春风好为传消息，恰是相如汉署来。
少年行
作者：李攀龙
朝代：明

胡姬十五堪当垆，美酒青丝白玉壶。君但携来成一醉，知他谁是霍家奴。裘马翩翩出建章，青楼日日拥红妆。才开春酒荼蘼色，说甚金茎露未尝。
少年行·其一
作者：李攀龙
朝代：明

胡姬十五堪当垆，美酒青丝白玉壶。君但携来成一醉，知他谁是霍家奴。
少年行·其二
作者：李攀龙
朝代：明

裘马翩翩出建章，青楼日日拥红妆。才开春酒荼蘼色，说甚金茎露未尝。
山中
作者：李攀龙
朝代：明

君去何时归，山中春草夕。莫将白云庐，不及红尘陌。
山中简许郭
作者：李攀龙
朝代：明

山中酒熟住山中，早晚羊何诣谢公。莫道白云终日在，及看秋色向丹枫。金牛谷里树苍苍，一入千峰但夕阳。浪迹莫愁难问讯，题诗多在朗公房。
山中简许郭·其一
作者：李攀龙
朝代：明

山中酒熟住山中，早晚羊何诣谢公。莫道白云终日在，及看秋色向丹枫。
山中简许郭·其二
作者：李攀龙
朝代：明

金牛谷里树苍苍，一入千峰但夕阳。浪迹莫愁难问讯，题诗多在朗公房。
山房书壁
作者：李攀龙
朝代：明

夏日山房清，田作稍就次。衔杯自有真，高枕元吾事。邻翁幸相劳，斗酒不须满。且持伏雌还，视君床下卵。
山房书壁·其一
作者：李攀龙
朝代：明

夏日山房清，田作稍就次。衔杯自有真，高枕元吾事。
山房书壁·其二
作者：李攀龙
朝代：明

邻翁幸相劳，斗酒不须满。且持伏雌还，视君床下卵。
山斋牡丹
作者：李攀龙
朝代：明

醉把名花掌上新，空山开处几回春。西施自爱倾城色，一出吴宫不嫁人。西山风雨锦溪寒，春色沈沈醉牡丹。不是故人裁丽句，那能萧瑟病中看。青山缭绕树横斜，中有柴桑令尹家。白发几回能载酒，春风何处不看花。
山斋牡丹·其一
作者：李攀龙
朝代：明

醉把名花掌上新，空山开处几回春。西施自爱倾城色，一出吴宫不嫁人。
山斋牡丹·其三
作者：李攀龙
朝代：明

青山缭绕树横斜，中有柴桑令尹家。白发几回能载酒，春风何处不看花。
山斋牡丹·其二
作者：李攀龙
朝代：明

西山风雨锦溪寒，春色沈沈醉牡丹。不是故人裁丽句，那能萧瑟病中看。
岁晚赠子与
作者：李攀龙
朝代：明

南国鸿书杳不闻，相看梅发尚离群。天涯薄宦堪知我，世上虚名好误君。杪岁西山逢雨雪，怀人汉苑见春云。往时载酒扬雄宅，诸子谈经坐夜分。
岁杪再得殿卿书却寄
作者：李攀龙
朝代：明

连札雁池来，春风锦字开。似看嵩少雪，把酒上平台。
岁杪得元美兄弟书却寄
作者：李攀龙
朝代：明

北风吹雪雪毵毵，雪里开缄酒半酣。但说王家兄弟好，自应春色满江南。病起逢春上酒卮，江南江北正相思。中原谩说先朝事，五子风流自一时。
岁杪得元美兄弟书却寄·其一
作者：李攀龙
朝代：明

北风吹雪雪毵毵，雪里开缄酒半酣。但说王家兄弟好，自应春色满江南。
岁杪得元美兄弟书却寄·其二
作者：李攀龙
朝代：明

病起逢春上酒卮，江南江北正相思。中原谩说先朝事，五子风流自一时。
岁杪放歌
作者：李攀龙
朝代：明

终年著书一字无，中岁学道仍狂夫。劝君高枕且自爱，劝君浊醪且自沽。何人不说宦游乐，如君弃官复不恶。何处不说有炎凉，如君杜门复不妨。纵然疏拙非时调，便是悠悠亦所长。
崆峒
作者：李攀龙
朝代：明

风尘问道欲如何，二月崆峒览胜过。返照自悬疏陇树，浮云忽断出泾河。长城雪色当峰尽，大漠春阴入塞多。已负清尊寻窈窕，还将孤剑倚嵯峨。谁道崆峒不壮游，香垆春雪照凉州。浮云半插孤峰色，落日长窥大壑愁。万乘东还灵气歇，诸天西尽浊泾流。萧关祗在藤萝外，客子风尘自白头。
崆峒·其一
作者：李攀龙
朝代：明

风尘问道欲如何，二月崆峒览胜过。返照自悬疏陇树，浮云忽断出泾河。长城雪色当峰尽，大漠春阴入塞多。已负清尊寻窈窕，还将孤剑倚嵯峨。
崆峒·其二
作者：李攀龙
朝代：明

谁道崆峒不壮游，香垆春雪照凉州。浮云半插孤峰色，落日长窥大壑愁。万乘东还灵气歇，诸天西尽浊泾流。萧关祗在藤萝外，客子风尘自白头。
崔驸马山池燕集得无字
作者：李攀龙
朝代：明

主家池馆帝城隅，上客相如汉大夫。十里芙蓉迎剑舄，一樽风雨对江湖。桥边取石鲸飞动，台上吹箫凤有无。向夕不堪车马散，朱门空锁月明孤。
席上别王吴徐宗四子
作者：李攀龙
朝代：明

仙吏满蓬莱，离筵气色开。襜帷寒食过，风雨太行来。一失中原遇，难论我辈才。华阳犹骏马，涓者载金回。
席上鼓饮歌送元美
作者：李攀龙
朝代：明

翩翩白马度秋风，共醉胡姬酒肆中。舞剑吹笳歌出塞，送君朝发蓟门东。落日衔杯蓟北秋，片心堪赠有吴钩。青山明月长相忆，白草寒云迥自愁。风色萧萧易水寒，荆卿匕首入长安。怜君更向江南去，此地何人意气看。青枫摇落气悲哉，客有将归张翰才。东望三吴秋色里，挂天帆影大江来。碧天无尽白云孤，到日扁舟落五湖。不见蓟门秋草色，愁心明月满姑苏。
席上鼓饮歌送元美·其一
作者：李攀龙
朝代：明

翩翩白马度秋风，共醉胡姬酒肆中。舞剑吹笳歌出塞，送君朝发蓟门东。
席上鼓饮歌送元美·其三
作者：李攀龙
朝代：明

风色萧萧易水寒，荆卿匕首入长安。怜君更向江南去，此地何人意气看。
席上鼓饮歌送元美·其二
作者：李攀龙
朝代：明

落日衔杯蓟北秋，片心堪赠有吴钩。青山明月长相忆，白草寒云迥自愁。
席上鼓饮歌送元美·其五
作者：李攀龙
朝代：明

碧天无尽白云孤，到日扁舟落五湖。不见蓟门秋草色，愁心明月满姑苏。
席上鼓饮歌送元美·其四
作者：李攀龙
朝代：明

青枫摇落气悲哉，客有将归张翰才。东望三吴秋色里，挂天帆影大江来。
平凉
作者：李攀龙
朝代：明

春色萧条白日斜，平凉西北见天涯。唯馀青草王孙路，不属朱门帝子家。宛马如云开汉苑，秦兵二月走胡沙。欲投万里封侯笔，愧我谈经鬓有华。
幽州马客吟歌
作者：李攀龙
朝代：明

客从幽州来，百万为摴蒱。钱自它人有，意气良所无。今日但一掷，何言无所持。庭前两走马，千里任君骑。自怜十指镮，玉壶不离手。女儿行无赖，故劝郎君酒。南山固言高，上有北流泉。女儿固言好，须得郎自怜。郎赍千金装，结客行三秦。那能论家计，少年喜作人。
幽州马客吟歌·其一
作者：李攀龙
朝代：明

客从幽州来，百万为摴蒱。钱自它人有，意气良所无。
幽州马客吟歌·其三
作者：李攀龙
朝代：明

自怜十指镮，玉壶不离手。女儿行无赖，故劝郎君酒。
幽州马客吟歌·其二
作者：李攀龙
朝代：明

今日但一掷，何言无所持。庭前两走马，千里任君骑。
幽州马客吟歌·其五
作者：李攀龙
朝代：明

郎赍千金装，结客行三秦。那能论家计，少年喜作人。
幽州马客吟歌·其四
作者：李攀龙
朝代：明

南山固言高，上有北流泉。女儿固言好，须得郎自怜。
广阳山道中
作者：李攀龙
朝代：明

出峡还何地，杉松郁不开。雷声千嶂落，雨色万峰来。地胜纡王事，年饥损吏才。难将忧旱意，涕泣向蒿莱。
广齐讴行
作者：李攀龙
朝代：明

不劳歌楚艳，请为罢吴趋。上客但安坐，听我奏齐讴。鹰扬表东土，赐履维青州。沃壤既如膏，丝枲韧且柔。鱼盐无俭岁，海王自春秋。百二敌彊秦，八九吞徒州。美哉一匡力，天下咸宗周。朝服西济河，鞭箠使诸侯。至今临淄途，诵义慕前修。枹鼓立军门，意气纵横浮。举袂成帏幕，攘臂赴仇雠。先君务养士，奕世恢鸿猷。晏婴以当路，结交鲁孔丘。其人聘列国，终日无停辀。及闻箾韶音，若与唐虞游。三月忘寝食，栖栖此淹留。季札本荆蛮，华夏多夷犹。泱泱叹大风，观采不能休。五伯桓称首，四豪文其尤。拥彗为宾师，铁笼存主忧。阔达有遗俗，功利非所谋。驰骋一何䧺，冠剑常相求。蠋辞万家邑，连谢千金酬。即论二布衣，岂复商贾流。
广齐讴行
作者：李攀龙
朝代：明
体裁：乐府曲辞

不劳歌楚艳，请为罢吴趋。上客但安坐，听我奏齐讴。鹰扬表东土，赐履维青州。沃壤既如膏，丝枲韧且柔。鱼盐无俭岁，海王自春秋。百二敌彊秦，八九吞徒州。美哉一匡力，天下咸宗周。朝服西济河，鞭箠使诸侯。至今临淄途，诵义慕前修。枹鼓立军门，意气纵横浮。举袂成帏幕，攘臂赴仇雠。先君务养士，奕世恢鸿猷。晏婴以当路，结交鲁孔丘。其人聘列国，终日无停辀。及闻箾韶音，若与唐虞游。三月忘寝食，栖栖此淹留。季札本荆蛮，华夏多夷犹。泱泱叹大风，观采不能休。五伯桓称首，四豪文其尤。拥彗为宾师，铁笼存主忧。阔达有遗俗，功利非所谋。驰骋一何雄，冠剑常相求。蠋辞万家邑，连谢千金酬。即论二布衣，岂复商贾流。
建安体
作者：李攀龙
朝代：明

转蓬遇回风，千里一遨游。良时不自爱，汎汎亦何求。西来既迂怪，周孔以坟丘。患无纷葩名，年往非所忧。烈士多壮心，对酒苦难酬。枕石太华颠，俯漱江海流。北风正徘徊，繁霜以霏霏。经过至朔方，惆怅我武威。白骨何籍籍，铠甲贯疮痍。猛兽蹲高冈，狐兔失故蹊。伐薪缺斧斨，饮冰胶马蹄。远行多苦寒，中路渴与饥。是时一介志，悠悠谁当知。河汉悬清光，三五正参差。西北起浮云，霏霏风入帷。白发一何早，隐约当待谁。快独饮美酒，登台临华池。赵女荡奇舞，秦筝繁且悲。忧来亦有方，安得常相随。
建安体·其一
作者：李攀龙
朝代：明

转蓬遇回风，千里一遨游。良时不自爱，汎汎亦何求。西来既迂怪，周孔以坟丘。患无纷葩名，年往非所忧。烈士多壮心，对酒苦难酬。枕石太华颠，俯漱江海流。
建安体·其三
作者：李攀龙
朝代：明

河汉悬清光，三五正参差。西北起浮云，霏霏风入帷。白发一何早，隐约当待谁。快独饮美酒，登台临华池。赵女荡奇舞，秦筝繁且悲。忧来亦有方，安得常相随。
建安体·其二
作者：李攀龙
朝代：明

北风正徘徊，繁霜以霏霏。经过至朔方，惆怅我武威。白骨何籍籍，铠甲贯疮痍。猛兽蹲高冈，狐兔失故蹊。伐薪缺斧斨，饮冰胶马蹄。远行多苦寒，中路渴与饥。是时一介志，悠悠谁当知。
张山人
作者：李攀龙
朝代：明

吾乡张仲蔚，未是蓬蒿人。伏腊东篱下，渔樵北海滨。官家还赋役，客路且风尘。织妾齐纨素，开筵娇上春。
张明府见惠榴柿
作者：李攀龙
朝代：明

床头春酒百花香，醉里谁知柿子黄。想道故人消渴久，秋来为摘满林霜。谁遣明珠掌上来，秋风吹笼石榴开。若非金谷园中树，定是河阳县里栽。
张明府见惠榴柿·其一
作者：李攀龙
朝代：明

床头春酒百花香，醉里谁知柿子黄。想道故人消渴久，秋来为摘满林霜。
张明府见惠榴柿·其二
作者：李攀龙
朝代：明

谁遣明珠掌上来，秋风吹笼石榴开。若非金谷园中树，定是河阳县里栽。
张氏园亭
作者：李攀龙
朝代：明

辟疆开别业，载酒雨中看。亭敞千花瞑，楼空万竹寒。呼童携枕簟，劝客解衣冠。宿我山窗下，听诗坐夜阑。
张驾部宅梅花
作者：李攀龙
朝代：明

仙郎雪后建章回，清夜西堂拥上才。笛里春愁燕塞满，梁间月色汉宫来。即看芳树催颜鬓，莫厌寒花对酒杯。共忆故人江北望，因君罢赋倚徘徊。
张驾部宅梅花
作者：李攀龙
朝代：明

仙郎雪后建章回，清夜西堂拥上才。笛里春愁燕塞满，梁间月色汉宫来。即看芳树催颜鬓，莫厌寒花对酒杯。共忆故人江北望，因君赋罢倚徘徊。
当虾䱉行
作者：李攀龙
朝代：明

日月扬光华，云汉垂文章。五岳高摩天，江海百谷王。周孔圣有作，大雅岂沦亡。曲士徒嗷嗷，此道非所详。嗟予滞末位，慷慨志四方。左伏吴越波，右以笞中行。立发而虎视，厉马抚干将。吾谋适不用，驾言归故乡。
录别
作者：李攀龙
朝代：明

悠悠念往路，离别从此长。何以酬明德，携手归故乡。良时不须臾，且复各盈觞。仰视日月驰，千载互相望。浮云难独留，游子暮彷徨。绸缪踰皓首，风波忽一方。千秋一嘉遇，此别安可知。良时不努力，贱躯欲何为。晨风野萧条，浮云西北驰。河梁临往路，远望令人悲。游子自有怀，悠悠当告谁。长思何益会，久留何益归。行人怅明发，褰裳路徘徊。嘉期能再至，安辞渴与饥。浮云一相失，千里常依依。我欲往从之，送子东南飞。秋兰怀芬芳，依依树前庭。春华不再盛，枝叶皆已零。念昔二三子，俛仰如流星。羽翼一以乖，邈若隔平生。徘徊顾四海，谁能喻中情。结交各有时，千载一濯缨。离别不在远，日月从此征。长当为路人，独无弟与兄。尊酒可自慰，愿言崇令名。乖疑起恩爱，离别生欢娱。念子非一身，中怀难久俱。握手一相失，奄忽秦与胡。新知自言乐，山海日以殊。行路方未央，出门思故庐。浮云没景光，北风悲有馀。褰裳复四顾，徘徊当路衢。结发在战场，皓首为征夫。四海一黄鹄，千里命其俦。悲风厉胡马，踯躅鸣相求。何况同袍友，从此远行游。离别无慷慨，去去且复留。白日没边城，回首望中州。浮云西北飞，河汉东南流。视夜常苦早，寒冬正悠悠。明月烛罗帏，严霜切绸缪。俛仰已自喻，谁能不怀忧。念当首往路，千里邈已临。丝竹发高堂，听我双龙吟。泠泠江汉流，浮云寒以阴。长风激羽翼，严霜摧北林。慷慨有馀悲，新声怆人心。游子失相视，征夫泪不任。中曲一俛仰，从此无知音。故乡一尊酒，愿言常酌斟。徘徊恋景光，忽为辰与参。来者自非昔，去者自非今。高楼耿长夜，揽衣歌且谣。秋风一何悲，游子不得骄。明月照空床，罗帏自萧萧。三星既隅列，河汉东南朝。黄鹄正徘徊，翩翩顾其曹。故乡邈千里，慷慨命同袍。浮云日西北，安知心所劳。携手在须臾，经时复漂摇。河汉何皎皎，众星错其间。揽衣立前庭，明月照苦颜。悲风中夜起，萧萧有馀寒。涕泪应声零，四顾惨无欢。往路信可怀，为乐及盛年。游子不自爱，故乡岂难旋。黄鹄难为群，游子常苦辛。念当从此别，中怀日以新。清光皎明月，远望不可亲。高楼正萧条，徘徊四无人。上有千里云，其下起飙尘。各言还故乡，握手道何因。穷冬盛阴气，白日西南微。征人常早寐，皎月照我扉。故乡千馀里，中夜起怀归。干星驾言迈，严霜裂裳衣。独行无俦匹，谁知渴与饥。穹庐多悲风，萧萧边草衰。身在天一隅，何得不徘徊。颜色无常好，春华一以零。悲风蔽地来，四顾何冥冥。寤言怀往路，揽衣从此兴。杀气拳毛发，涕泣断为冰。仰视河汉星，离如水中萍。景光不恋人，游子岂遑宁。夜依牛羊宿，日驱驽马行。努力及明时，安能爱其情。
录别
作者：李攀龙
朝代：明

眇眇远行客，绵绵思故乡。悲风绕车鸣，浮云立马傍。边城苦多阴，秋气激繁霜。白日匿何时，四野一茫茫。落木委空庭，游响拂閒房。霏霏罗帷影，明月在我床。起视河汉流，寥寥夜未央。出亦以徘徊，入亦以彷徨。大江多悲风，秋日澄清阴。浮云无本根，天路难重寻。故人一失所，结交良苦心。游子易慷慨，抚剑吐哀吟。白发行萧萧，繁霜悴我衿。登城望四野，明月照北林。悠悠委他乡，中怀安可任。去日苦太易，游子无常家。别离在俯仰，素雪以朱华。驱车就颓景，明发泛黄河。浮云媵余征，流飙激其波。顾眄当中原，慷慨为悲歌。千里一萧条，故乡复如何。
录别
作者：李攀龙
朝代：明

秋风既萧萧，浮云亦依依。四顾但他乡，游子一何微。驾言西北迈，中道正裴徊。客行无好怀，万事不如归。三星跂相视，新月拳素光。两宫高自出，双阙遥相望。云霞绚河汉，机杼成文章。罗帏彯四座，华烛摇中堂。主人前进酒，弹瑟为清商。流猋激长夜，杀气陨严霜。萧萧堕白发，翩翩曳衣裳。男儿不憔悴，谁知在他乡。北风著枯林，浮云苦多阴。红颜日就衰，他乡日就深。别离起中夜，对酒不能斟。丝竹含妙伎，佳人怀好音。眄睐适君意，慷慨动君心。罢曲一俛仰，变为游子吟。念当事行役，泪下难自禁。秋风西北来，萧萧动百草。荡子无室家，悠悠在长道。红颜能几时，弃捐一何早。对客发素书，零涕复盈抱。上言故乡好，下言故人老。冉冉年欲度，秋兰采间萎。荡涤千岁情，结束欲何为。美酒不误人，红颜多所宜。万事自明日，行乐此一时。四座惨无言，游子中心知。浮云动悠悠，故乡难可期。悲风堕白日，天地何冥冥。招摇弹北户，河汉条中庭。征夫苦难夜，且复命新声。芳言动君子，四座无不清。人生即满百，长此千载名。岂如饮美酒，赵女奏鸣筝。慷慨尽逸响，慰我饥渴情。惟念当离别，翩翩渺独征。明月促曙光，众星西北移。游子工早行，起问夜何其。揽衣出门去，长当渴与饥。蒺藜穿我履，严霜薄我肌。别离矜盛年，老至不自知。努力事战场，泪下复无时。浮云满天地，荡子欲安之。努力事行役，弃置以为期。少年盛意气，慷慨生别离。㷀㷀无根蓬，翩翩中林鵻。马上不得语，涕泪各累累。君但重自爱，远道归有时。秋风动千里，游子何翩翩。早行多所怀，慷慨私自怜。严霜覆四野，明星出高天。涕泪一以下，中道忽言旋。踟蹰恋徒侣，不知身弃捐。客从远方来，遗我缯綵笺。故人俱白头，安得独盛年。昭昭秋素景，明月涵金华。清酒照朱颜，中堂发高歌。游子在外单，结交常苦多。别离动白头，人生复几何。悲风摇枯林，严霜携女萝。新知虽云乐，不如早还家。高楼出浮云，零露缀绮疏。明月照佳人，清光相有馀。纷何下涕泪，纤纤结素书。愿持千里心，托此双鲤鱼。尊名不可处，白发难久居。岂如及盛年，驾言归故庐。
录别·其一
作者：李攀龙
朝代：明

悠悠念往路，离别从此长。何以酬明德，携手归故乡。良时不须臾，且复各盈觞。仰视日月驰，千载互相望。浮云难独留，游子暮彷徨。绸缪踰皓首，风波忽一方。
录别·其一
作者：李攀龙
朝代：明

眇眇远行客，绵绵思故乡。悲风绕车鸣，浮云立马傍。边城苦多阴，秋气激繁霜。白日匿何时，四野一茫茫。落木委空庭，游响拂閒房。霏霏罗帷影，明月在我床。起视河汉流，寥寥夜未央。出亦以徘徊，入亦以彷徨。
录别·其一
作者：李攀龙
朝代：明

秋风既萧萧，浮云亦依依。四顾但他乡，游子一何微。驾言西北迈，中道正裴徊。客行无好怀，万事不如归。
录别·其七
作者：李攀龙
朝代：明

念当首往路，千里邈已临。丝竹发高堂，听我双龙吟。泠泠江汉流，浮云寒以阴。长风激羽翼，严霜摧北林。慷慨有馀悲，新声怆人心。游子失相视，征夫泪不任。中曲一俛仰，从此无知音。故乡一尊酒，愿言常酌斟。徘徊恋景光，忽为辰与参。来者自非昔，去者自非今。
录别·其七
作者：李攀龙
朝代：明

明月促曙光，众星西北移。游子工早行，起问夜何其。揽衣出门去，长当渴与饥。蒺藜穿我履，严霜薄我肌。别离矜盛年，老至不自知。努力事战场，泪下复无时。
录别·其三
作者：李攀龙
朝代：明

北风著枯林，浮云苦多阴。红颜日就衰，他乡日就深。别离起中夜，对酒不能斟。丝竹含妙伎，佳人怀好音。眄睐适君意，慷慨动君心。罢曲一俛仰，变为游子吟。念当事行役，泪下难自禁。
录别·其三
作者：李攀龙
朝代：明

去日苦太易，游子无常家。别离在俯仰，素雪以朱华。驱车就颓景，明发泛黄河。浮云媵余征，流飙激其波。顾眄当中原，慷慨为悲歌。千里一萧条，故乡复如何。
录别·其三
作者：李攀龙
朝代：明

长思何益会，久留何益归。行人怅明发，褰裳路徘徊。嘉期能再至，安辞渴与饥。浮云一相失，千里常依依。我欲往从之，送子东南飞。
录别·其九
作者：李攀龙
朝代：明

河汉何皎皎，众星错其间。揽衣立前庭，明月照苦颜。悲风中夜起，萧萧有馀寒。涕泪应声零，四顾惨无欢。往路信可怀，为乐及盛年。游子不自爱，故乡岂难旋。
录别·其九
作者：李攀龙
朝代：明

秋风动千里，游子何翩翩。早行多所怀，慷慨私自怜。严霜覆四野，明星出高天。涕泪一以下，中道忽言旋。踟蹰恋徒侣，不知身弃捐。客从远方来，遗我缯綵笺。故人俱白头，安得独盛年。
录别·其二
作者：李攀龙
朝代：明

三星跂相视，新月拳素光。两宫高自出，双阙遥相望。云霞绚河汉，机杼成文章。罗帏彯四座，华烛摇中堂。主人前进酒，弹瑟为清商。流猋激长夜，杀气陨严霜。萧萧堕白发，翩翩曳衣裳。男儿不憔悴，谁知在他乡。
录别·其二
作者：李攀龙
朝代：明

千秋一嘉遇，此别安可知。良时不努力，贱躯欲何为。晨风野萧条，浮云西北驰。河梁临往路，远望令人悲。游子自有怀，悠悠当告谁。
录别·其二
作者：李攀龙
朝代：明

大江多悲风，秋日澄清阴。浮云无本根，天路难重寻。故人一失所，结交良苦心。游子易慷慨，抚剑吐哀吟。白发行萧萧，繁霜悴我衿。登城望四野，明月照北林。悠悠委他乡，中怀安可任。
录别·其五
作者：李攀龙
朝代：明

乖疑起恩爱，离别生欢娱。念子非一身，中怀难久俱。握手一相失，奄忽秦与胡。新知自言乐，山海日以殊。行路方未央，出门思故庐。浮云没景光，北风悲有馀。褰裳复四顾，徘徊当路衢。结发在战场，皓首为征夫。
录别·其五
作者：李攀龙
朝代：明

冉冉年欲度，秋兰采间萎。荡涤千岁情，结束欲何为。美酒不误人，红颜多所宜。万事自明日，行乐此一时。四座惨无言，游子中心知。浮云动悠悠，故乡难可期。
录别·其八
作者：李攀龙
朝代：明

浮云满天地，荡子欲安之。努力事行役，弃置以为期。少年盛意气，慷慨生别离。㷀㷀无根蓬，翩翩中林鵻。马上不得语，涕泪各累累。君但重自爱，远道归有时。
录别·其八
作者：李攀龙
朝代：明

高楼耿长夜，揽衣歌且谣。秋风一何悲，游子不得骄。明月照空床，罗帏自萧萧。三星既隅列，河汉东南朝。黄鹄正徘徊，翩翩顾其曹。故乡邈千里，慷慨命同袍。浮云日西北，安知心所劳。携手在须臾，经时复漂摇。
录别·其六
作者：李攀龙
朝代：明

四海一黄鹄，千里命其俦。悲风厉胡马，踯躅鸣相求。何况同袍友，从此远行游。离别无慷慨，去去且复留。白日没边城，回首望中州。浮云西北飞，河汉东南流。视夜常苦早，寒冬正悠悠。明月烛罗帏，严霜切绸缪。俛仰已自喻，谁能不怀忧。
录别·其六
作者：李攀龙
朝代：明

悲风堕白日，天地何冥冥。招摇弹北户，河汉条中庭。征夫苦难夜，且复命新声。芳言动君子，四座无不清。人生即满百，长此千载名。岂如饮美酒，赵女奏鸣筝。慷慨尽逸响，慰我饥渴情。惟念当离别，翩翩渺独征。
录别·其十
作者：李攀龙
朝代：明

昭昭秋素景，明月涵金华。清酒照朱颜，中堂发高歌。游子在外单，结交常苦多。别离动白头，人生复几何。悲风摇枯林，严霜携女萝。新知虽云乐，不如早还家。
录别·其十
作者：李攀龙
朝代：明

黄鹄难为群，游子常苦辛。念当从此别，中怀日以新。清光皎明月，远望不可亲。高楼正萧条，徘徊四无人。上有千里云，其下起飙尘。各言还故乡，握手道何因。
录别·其十一
作者：李攀龙
朝代：明

穷冬盛阴气，白日西南微。征人常早寐，皎月照我扉。故乡千馀里，中夜起怀归。干星驾言迈，严霜裂裳衣。独行无俦匹，谁知渴与饥。穹庐多悲风，萧萧边草衰。身在天一隅，何得不徘徊。
录别·其十一
作者：李攀龙
朝代：明

高楼出浮云，零露缀绮疏。明月照佳人，清光相有馀。纷何下涕泪，纤纤结素书。愿持千里心，托此双鲤鱼。尊名不可处，白发难久居。岂如及盛年，驾言归故庐。
录别·其十二
作者：李攀龙
朝代：明

颜色无常好，春华一以零。悲风蔽地来，四顾何冥冥。寤言怀往路，揽衣从此兴。杀气拳毛发，涕泣断为冰。仰视河汉星，离如水中萍。景光不恋人，游子岂遑宁。夜依牛羊宿，日驱驽马行。努力及明时，安能爱其情。
录别·其四
作者：李攀龙
朝代：明

秋兰怀芬芳，依依树前庭。春华不再盛，枝叶皆已零。念昔二三子，俛仰如流星。羽翼一以乖，邈若隔平生。徘徊顾四海，谁能喻中情。结交各有时，千载一濯缨。离别不在远，日月从此征。长当为路人，独无弟与兄。尊酒可自慰，愿言崇令名。
录别·其四
作者：李攀龙
朝代：明

秋风西北来，萧萧动百草。荡子无室家，悠悠在长道。红颜能几时，弃捐一何早。对客发素书，零涕复盈抱。上言故乡好，下言故人老。
徐子与席怀梁公实
作者：李攀龙
朝代：明

共指金茎雪色间，鸣珂当日满朝班。即看徐孺能悬榻，岂谓梁鸿更出关。薄宦天涯成白首，故人江上买青山。岭南梅树今堪折，赠我宁无驿使还。
徐汝思见过林亭
作者：李攀龙
朝代：明

五柳阴阴逼酒清，一杯须见故人情。明朝马上听黄鸟，不似尊前唤友声。
得元美兄弟书
作者：李攀龙
朝代：明

爱弟何因兴太豪，逾令四海羡吾曹。金茎并擢青云秀，玉树双衔白雪高。江上锦翰排藻疏，吴门练影散绨袍。知君难作池塘梦，春色看人引浊醪。
得元美冯参政书知王沂州先已失寄
作者：李攀龙
朝代：明

摇落中原伏枕时，故人千里一相思。双鱼不灭加餐字，五马虚传遣吏辞。我在河山终未邈，书来雨雪自堪迟。从今把酒登楼处，数子江湖会有期。
得徐使君所贻王敬美见赠答寄
作者：李攀龙
朝代：明

山中伏枕白云天，江上新诗锦字传。转向故人三致意，君家兄弟有谁怜。博物张华不易逢，十年京洛少从容。当时未得丰城剑，已识云间陆士龙。十载论文画省开，君家二妙日趋陪。那因见和池塘句，始羡风流小谢才。弱冠文章满帝城，偶因家难负平生。中原莫恨论交少，海内今无骠骑名。
得徐使君所贻王敬美见赠答寄·其一
作者：李攀龙
朝代：明

山中伏枕白云天，江上新诗锦字传。转向故人三致意，君家兄弟有谁怜。
得徐使君所贻王敬美见赠答寄·其三
作者：李攀龙
朝代：明

十载论文画省开，君家二妙日趋陪。那因见和池塘句，始羡风流小谢才。
得徐使君所贻王敬美见赠答寄·其二
作者：李攀龙
朝代：明

博物张华不易逢，十年京洛少从容。当时未得丰城剑，已识云间陆士龙。
得徐使君所贻王敬美见赠答寄·其四
作者：李攀龙
朝代：明

弱冠文章满帝城，偶因家难负平生。中原莫恨论交少，海内今无骠骑名。
得殿卿书兼寄张简秀才
作者：李攀龙
朝代：明

久客疏归计，吾徒足醉眠。风尘犹逆旅，服食岂神仙。老母须微禄，郎官亦冗员。时名非我意，诗句众人传。鸡肋堪谁弃，蛾眉幸自全。羁情惊岁晚，法署向秋悬。窃笑吹竽滥，深惭抱瓮贤。青云浮世外，白眼贵游前。流俗终违性，佯狂始入玄。所甘才太拙，敢望病相怜。寄字存加饭，兴言问着鞭。支离如昨日，飞动异当年。直觊亡殷社，殷忧切御筵。逐臣收佩玦，大将与兵权。报主谋安出，和戎议已偏。乘舆空汗血，锦绣被貂蝉。帷幄今何事，京师未晏然。乾坤多垒后，仕宦畏途边。海岱生瑶草，朋从拾紫烟。伊余方物役，回首蓟门天。
忆弟
作者：李攀龙
朝代：明

新醪杨柳色，不醉欲何如。蓟北三春雁，山东二弟书。宦情閒遂浅，人事病全疏。未拟酬恩去，空令忆旧庐。
怀元美
作者：李攀龙
朝代：明

琅琊山上越王台，秋色高临海色开。莫向中原看落日，浮云万里为君来。
怀元美
作者：李攀龙
朝代：明

白云何处一开尊，山色看君满蓟门。落日萧条回朔气，清秋偃蹇向中原。旧知太守齐狂士，不佞扶风汉大藩。病渴自衔金掌露，将因著赋乞文园。
怀公实
作者：李攀龙
朝代：明

明光起草自高名，复羡梁鸿出汉京。白日顾瞻双凤阙，青春卧病五羊城。人间已见新诗满，海上还闻大药成。应笑旧时同舍客，风尘请郡愧平生。
怀子与
作者：李攀龙
朝代：明

登高作赋大夫哉，摇落江南重可哀。染翰白云天目出，振衣秋色太湖来。吴中父老纷相难，海上楼船战不回。再入承明君莫厌，蓟门犹有故人杯。
怀子与
作者：李攀龙
朝代：明

青山忽送七闽秋，大海遥连百粤流。落日孤城风雨合，褰帷何处不堪愁。
怀子相
作者：李攀龙
朝代：明

蓟门秋杪送仙槎，此日开樽感岁华。卧病山中生桂树，怀人江上落梅花。春来鸿雁书千里，夜入楼台雪万家。南粤东吴还独往，应怜薄宦滞天涯。
怀子相
作者：李攀龙
朝代：明

蓟门秋杪送仙槎，此日开樽转岁华。卧病山中生桂树，怀人江上落梅花。春来鸿雁书千里，夜色楼台雪万家。南粤东吴还独往，应怜薄宦滞天涯。
怀子相
作者：李攀龙
朝代：明

蓟门秋气动鸣珂，萧瑟东南海贼过。乱后人才抡欲尽，留中启事草如何。裁诗汉署青天色，伏枕燕山落日多。岂亦念余经术浅，明年投劾罢京河。
怀子相
作者：李攀龙
朝代：明

越王城上黯销魂，万里秋风动蓟门。君自平生称国士，南迁岂负信陵恩。
怀庆道中雪
作者：李攀龙
朝代：明

飞雪长驱使者车，太行愁色满天涯。虚传梁苑平台赋，真作河阳一县花。流影风前迎剑气，寒光树杪澹人家。问津明日知何处，千里西来有汉槎。
怀明卿
作者：李攀龙
朝代：明

清秋羽檄蓟门城，楚客登临短发生。已厌风尘多病色，何妨侍从有诗名。怜才欲荐云中守，抗疏先论海上兵。此日主恩深顾问，还如方朔在西京。
怀明卿
作者：李攀龙
朝代：明

豫章西望彩云间，九？长江九叠山。高卧不须窥石镜，秋风憔悴侍臣颜。
怀明卿
作者：李攀龙
朝代：明
体裁：七言绝句

豫章西望彩云间，九�长江九叠山。高卧不须窥石镜，秋风憔悴侍臣颜。
怀顺甫
作者：李攀龙
朝代：明

西曹群少旧相求，载酒燕山几壮游。綵笔凭陵回落日，白云萧瑟坐高秋。风尘混合中原色，江汉长悬万里流。自是岁星人不识，于今蹭蹬守邢州。
怀魏顺甫
作者：李攀龙
朝代：明

白云同署客，相念意悠哉。交道萧朱失，文章屈宋来。风尘还傲吏，案牍岂时才。不见黄金骏，秋高蓟北台。
怨诗行
作者：李攀龙
朝代：明

荆山何岩岩，白璧何齿齿。圭璋满朝廷，尔胡独在此。千载抵尘沙，一抱即知己。瓦砾生目中，众人纷所指。五都当一顾，三献不得理。一刖藏白虹，再刖涸沂水。玉石苟不分，安用存吾趾。昭王遣使问，慷慨不可止。一剖属白虹，再剖折沂水。至今为宗器，天下称其美。愿以陵阳侯，还之乐正子。
悲歌
作者：李攀龙
朝代：明

慷慨乃知故人，徘徊乃知故乡。远道多怀，久客自伤。欲驾车无輗，欲渡河无梁。中夜顾形影，泣下沾衣裳。
惆怅词
作者：李攀龙
朝代：明

休将翡翠绾金针，不折芙蓉缀玉簪。谁见云中双比翼，空传月下两同心。
感怀
作者：李攀龙
朝代：明

寥寥高秋气，凉风激中庭。明星一何的，皓月复泠泠。清夜使心悲，幽人起屏营。罗帷徐动摇，丹镫发寒荣。短歌易慷慨，伏枕通鸡鸣。伴侣稍稍单，独立非其情。四海一流览，为乐遽何央。经传有因依，大雅未沦亡。知名自前代，骋翰各专场。微音可通灵，新辞协宫商。绮丽漫星陈，江河郁纵横。岂不多苦心，世士竟茫茫。中原二三子，春秋足翱翔。离别致仓卒，千载不相当。明珠出大海，豫章擢清云。宗臣开国功，王佐难其群。公朝日举士，愚者甘不闻。披褐玩明时，骋翰流华芬。分适中自谐，知己俟其真。磬折难为容，弹冠各有人。谁令君独往，踟蹰失要津。明堂飨元祚，称岁朝京师。侵晨宴鸾台，日夕宿兰池。翩翩佳公子，三五相追随。十千平乐酒，羽爵何参差。长歌激清风，顾眄生光辉。秉我径寸翰，兴文一如飞。旁人徒嗷嗷，匹侣当自知。离别难预图，乐往自成悲。仰观素雪流，俯见朱华披。弃置安足陈，亡没无还期。百年譬影响，倏忽谁能持。在我游帝京，冯宠私自奇。当年值数子，无复新相知。中原一顾眄，凌厉有馀姿。用身常苦拙，此志安得施。浮沉托大道，四海一栖迟。时俗溺鄙议，长往不可追。愿言反初服，白日且逶迤。酒中念故人，千载为等期。鸿鹄不啸侣，鸷鸟难为俦。双美无常玩，江汉故分流。坚芳喻兰石，千载一绸缪。佳言盈耳哉，良时安可留。在昔誇中原，数子从我游。孤行苦难立，耿介伤其躬。世路有姿态，悠悠安所终。美服光照人，言笑一何工。抱鼓若籧篨，磬折如转蓬。轻薄不可视，妖蛊谁能穷。车马从狭邪，棘生九衢中。浮云翳高城，回飙生战场。金鼓使人悲，旗帜亦飞扬。千载一如此，丘陇递相望。奈何转蓬士，翩翩常道傍。
感怀·其一
作者：李攀龙
朝代：明

寥寥高秋气，凉风激中庭。明星一何的，皓月复泠泠。清夜使心悲，幽人起屏营。罗帷徐动摇，丹镫发寒荣。短歌易慷慨，伏枕通鸡鸣。伴侣稍稍单，独立非其情。
感怀·其七
作者：李攀龙
朝代：明

孤行苦难立，耿介伤其躬。世路有姿态，悠悠安所终。美服光照人，言笑一何工。抱鼓若籧篨，磬折如转蓬。轻薄不可视，妖蛊谁能穷。车马从狭邪，棘生九衢中。
感怀·其三
作者：李攀龙
朝代：明

明珠出大海，豫章擢清云。宗臣开国功，王佐难其群。公朝日举士，愚者甘不闻。披褐玩明时，骋翰流华芬。分适中自谐，知己俟其真。磬折难为容，弹冠各有人。谁令君独往，踟蹰失要津。